**บทที่ 1**

**บทนำ**

**ความเป็นมา และ ความสำคัญของปัญหา**

ภาษาไทยเป็นทักษะที่ต้องฝึกฝนจนเกิดความชำนาญในการใช้ภาษาเพื่อการสื่อสาร การอ่าน

และการฟังเป็นทักษะของการรับรู้เรื่องราว ความรู้และประสบการณ์ ส่วนการพูด และการเขียนเป็นทักษะ

ของการแสดงออกด้วยการแสดงความคิดเห็น ความรู้และประสบการณ์ การเรียนภาษาไทยจึงต้องเรียน

เพื่อการสื่อสารให้สามารถรับรู้ข้อมูลข่าวสารได้อย่างพินิจพิเคราะห์สามารถเลือกใช้คำ เรียบเรียงความคิด ความรู้ และใช้ภาษาได้ถูกต้องตามกฎเกณฑ์ได้ตรงตามความหมาย และถูกต้องตามกาลเทศะ บุคคล

และมีประสิทธิภาพ ซึ่งเป็นวิสัยทัศน์และคุณภาพผู้เรียนที่กำหนดไว้ในหลักสูตรการศึกษาขั้นพื้นฐาน

พ.ศ. 2544

ทักษะการอ่านเป็นทักษะที่มีความสำคัญทักษะหนึ่งในการจัดกิจกรรมการเรียนการสอน

เพราะการอ่านเป็นเครื่องมือในการแสวงหาความรู้ที่ดีที่สุด ในปัจจุบันความรู้ต่าง ๆ ส่วนใหญ่นำเสนอ

ในรูปของสิ่งพิมพ์ เช่น วารสาร หนังสือ จุลสาร ต่าง ๆ ดังนั้นจึงมีความจำเป็นอย่างยิ่งที่มนุษย์ต้องสนใจ

ในการอ่าน เพื่อให้ทันต่อความเคลื่อนไหวและเหตุการณ์ต่าง ๆ ที่เปลี่ยนแปลงอยู่ตลอดเวลา จะเห็นได้ว่าการอ่านทำให้เข้าใจเนื้อเรื่องที่อ่าน ความสำเร็จในการเรียนวิชาต่าง ๆ จึงขึ้นอยู่กับความสามารถในการอ่าน

ทำให้เข้าใจเนื้อเรื่องที่อ่าน และสามารถถ่ายทอดความรู้สึกนึกคิดจากเรื่องที่อ่านได้เป็นอย่างดี

(กรรณิการ์ พวงเกษม. 2535 : 1) ซึ่งสอดคล้องกับคำกล่าวของ ฉวีวรรณ คูหาภินันท์. (2542 : 4) ที่ว่า

การอ่านในระดับประถมศึกษานั้น นอกจากนักเรียนจะอ่านได้แล้วจะต้องเข้าใจความหมายของคำที่อ่าน สามารถจับใจความสำคัญ และสามารถลำดับเหตุการณ์ที่เกิดขึ้นได้ จึงจะถือว่าเป็นการอ่านที่ดี ซึ่งการอ่านจัดได้ว่าเป็นสื่อกลางของการเรียนรู้ การแสวงหาความรู้และยังสามารถนำไปใช้ให้เกิดประโยชน์ต่าง ๆ

การอ่านส่งผลให้ผู้เรียนได้รับความสำเร็จไม่เท่าเทียมกัน จึงทำให้มีปัญหาจากการอ่านภาษาไทย ดังที่ผะอบ โปษะกฤษณะ (2537 : 4) ได้สรุปปัญหาการอ่านภาษาไทยไว้ว่า “ นักเรียนจับใจความไม่ได้

การวิเคราะห์ยังไม่ดีพอ เพราะขาดการส่งเสริมการคิด และไม่รักการอ่านเท่าที่ควร ” ดังนั้นครูผู้สอน

ก็จำเป็นต้องแสวงหากิจกรรมเพื่อจัดให้นักเรียน โดยเน้นที่กระบวนการอันจะนำไปสู่ผลสัมฤทธิ์

ที่เกิดประโยชน์

การเรียนการสอนภาษาไทยในโรงเรียนประถมศึกษา ในปัจจุบันนั้นการเรียนเน้นการจำโดยครูมากกว่าการเรียนรู้ที่เน้นทักษะกระบวนการ โดยเฉพาะทักษะด้านการอ่านจับใจความที่เป็นพื้นฐาน

ของการอ่านในระดับที่สูงขึ้น ดังนั้น ปัญหาในการอ่านที่เกิดกับเด็กส่วนใหญ่ คือ การที่เด็กอ่านไม่คล่อง

ไม่กล้าออกเสียงดัง อ่านไม่ได้ อ่านในใจไม่เป็น และอ่านจับใจความไม่ได้ ( จินตนา ใบกาซูยี. 2533 : 45 )

มีผลมาจากปัญหาหลายด้าน เช่น ครูไม่เข้าใจในการสอน ครูไม่ได้จบวิชาเอกภาษาไทยโดยตรง

จึงไม่สามารถจัดกิจกรรมที่เหมาะสมกับเด็กได้ (อรุณณี สายเสมา. 2536 : 4)

แม้ว่าหลักสูตรการศึกษาขั้นพื้นฐาน พ.ศ. 2544 จะเน้นถึงความสำคัญของการอ่านจับใจความ

แต่การสอนทักษะการอ่านยังไม่ประสบผลสำเร็จ ดังที่อรรถ พลายระหาร (2536 : 2) ได้ให้ความเห็น

เพิ่มเติมว่า ครูประถมศึกษาใช้เวลาในการสอนอ่านมากกว่าการสอนด้านอื่น ๆ แต่ผลที่ได้

ก็ยังไม่เป็นที่น่าพอใจ ทั้งนี้เพราะครูส่วนใหญ่เน้นให้นักเรียนอ่านออกเสียงมากกว่าการสอนอ่าน

เพื่อความเข้าใจ มีครูส่วนน้อยที่จะเน้นให้นักเรียนอ่านเพื่อความเข้าใจเรื่องที่อ่าน แล้วตั้งคำถามจากเนื้อเรื่องให้นักเรียนตอบ นักเรียนจึงขาดความเข้าใจในเรื่องที่อ่าน หรือเข้าใจช้าเนื่องจาก ไม่มีโอกาส

ฝึกอย่างเพียงพอ การสอนอ่านที่ดีต้องมีการจัดกิจกรรมหลายรูปแบบ โดยกิจกรรมนั้นต้องเปิดโอกาส

ให้นักเรียนคิดตีความ วิเคราะห์ วิจารณ์เรื่องที่อ่าน ซึ่งต้องได้รับการฝึกฝนจากการอ่านภาษาไทย

เพื่อจับใจความ ครูควรสอนให้นักเรียนเกิดความเข้าใจใน 4 ระดับ คือ การอ่านขั้นพื้นฐาน

เป็นระดับความเข้าใจในการอ่านจับใจความที่ปรากฏในเรื่องอย่างชัดเจน เมื่ออ่านแล้วรู้ว่าเรื่องอะไร

ผู้อ่านใช้ความจำเป็นส่วนใหญ่ ระดับการอ่านขั้นแปลความ เป็นระดับความเข้าใจในการอ่านที่สามารถ

เข้าใจเนื้อเรื่องได้ ผู้อ่านตัดสินใจด้วยเหตุผล ผู้อ่านต้องใช้ความสามารถในการจำ การแปลความ

และในการขยายความ ระดับการอ่านขั้นวิเคราะห์ ผู้อ่านสามารถวิเคราะห์ได้ว่าสิ่งใดเหมาะสมดีไม่ดีอย่างไร ความเข้าใจในระดับนี้ต้องอาศัยการอ่านในระดับการอ่านขั้นพื้นฐาน และระดับการอ่านขั้นแปลความ

เป็นพื้นฐาน และระดับการอ่านขั้นสร้างสรรค์ ผู้อ่านสามารถประยุกต์ความคิดเห็นที่ได้จากเนื้อเรื่อง

ให้เข้ากับเหตุการณ์ใหม่ หรือขยายความคิดได้กว้างออกไป สามารถบอกวิธีแก้ปัญหาต่าง ๆ ได้

สายสุนีย์ สกุลแก้ว. (2534 : 6 ; อ้างอิงจาก Miller.1979 : 314 ; Smith.1969 : 249 – 259 ; Barratt.1979 : 240)

การเรียนภาษาไทยช่วงชั้นที่ 2 (ป.4-ป.6) สาระการอ่านได้กำหนดมาตรฐานการเรียนรู้ช่วงชั้น

ไว้ 3 ประการคือ

1. สามารถอ่านได้คล่องและอ่านได้เร็วขึ้น เข้าใจความหมายของคำ สำนวน โวหาร การบรรยาย การพรรณนา การเปรียบเทียบ การใช้บริบท เข้าใจความหมายของถ้อยคำ สำนวนและเนื้อเรื่อง

และใช้แหล่งความรู้พัฒนาความสามารถในการอ่าน

1. สามารถแยกข้อเท็จจริงและข้อคิดเห็น วิเคราะห์ความ ตีความ สรุปความ หาคำสำคัญ

ในเรื่องที่อ่านและใช้แผนภาพโครงเรื่องหรือแผนภาพความคิดพัฒนาความสามารถ การอ่าน นำความรู้ความคิดจากการอ่านไปใช้แก้ปัญหา ตัดสินใจคาดการและใช้การอ่านเป็นเครื่องมือการพัฒนาตน

การตรวจสอบความรู้และค้นคว้าเพิ่มเติม

3. สามารถอ่านในใจและอ่านออกเสียงบทร้อยแก้วและบทร้อยกรองได้คล่องและรวดเร็วถูกต้องตามลักษณะคำประพันธ์และอักขรวิธี และจำบทร้อยกรองที่มีคุณค่าทางความคิด และความงดงามทางภาษา สามารถอธิบายความหมายและคุณค่า นำไปใช้อ้างอิง เลือกอ่านหนังสือและสื่อสารสนเทศ ทั้งสื่อสิ่งพิมพ์และสื่ออิเล็กทรอนิกส์ตาม จุดประสงค์อย่างกว้างขวาง มีมารยาท การอ่านและนิสัยรักการอ่าน

จะเห็นว่าหลักสูตรการศึกษาขั้นพื้นฐาน พ.ศ. 2544 ให้ความสำคัญในการอ่านเป็นอันดับแรก

โดยเน้นการอ่านจับใจความและการวิเคราะห์ข้อความ แต่แบบเรียนที่ใช้อยู่ในปัจจุบันไม่มี

แบบฝึกทักษะการอ่านให้นักเรียนได้ฝึก โดยส่วนใหญ่ครูผู้สอนเป็นผู้สร้างขึ้นมาใช้กับนักเรียนเอง

ซึ่งการสอนอ่านจับใจความนั้นครูควรเลือกวิธีการสอนด้วยตนเอง โดยมีการจัดกิจกรรมหลาย ๆ อย่าง

ทำให้เป็นการเปิดโอกาสให้ผู้เรียนได้คิดตีความ วิเคราะห์ วิจารณ์เรื่องที่อ่านได้ นอกจากนี้

แบบฝึกทักษะภาษาไทยยังช่วยให้นักเรียนได้รับประสบการณ์ และฝึกทักษะภาษาไทยได้อย่างกว้างขวาง

จะเห็นได้ว่าการเรียนการสอนโดยใช้แบบฝึกทักษะภาษาไทยจะทำให้ผลสัมฤทธิ์ทางการเรียนของนักเรียนสูงขึ้นได้ ซึ่งสอดคล้องกับงานวิจัยของ สุจิตรา ศรีนวล (2529 : บทคัดย่อ) พบว่า

ผลสัมฤทธิ์ทางการฟังวิชาภาษาไทยของนักเรียนที่เรียนโดยใช้แบบฝึกเสริมทักษะการฟังวิชาภาษาไทย

สูงกว่าผลสัมฤทธิ์ทางการฟังของนักเรียนที่เรียนโดยไม่ได้ใช้แบบฝึก อย่างมีนัยสำคัญ ทางสถิติที่ระดับ .05 งานวิจัยของสายสุนี สกุลแก้ว (2534 : 64) เอมอร พิพัฒนสุข (2534 : 81) ผลสัมฤทธิ์ทางการเรียน

ของนักเรียนที่ได้รับการฝึกโดยใช้แบบฝึกเสริมทักษะภาษาไทยสูงกว่าคะแนนทดสอบก่อนเรียน

อย่างมีนัยสำคัญทางสถิติที่ระดับ .01 จะเห็นว่าแบบฝึกทักษะภาษาไทยมีส่วนทำให้ผลสัมฤทธิ์ทางการเรียนของนักเรียนสูงขึ้น

จากเหตุผลดังกล่าว ผู้วิจัยได้สร้างแบบฝึกทักษะการอ่านจับใจความ ชั้นประถมศึกษาปีที่ 6

เพื่อให้การจัดการเรียนการสอนการอ่านจับใจความ มีประสิทธิภาพยิ่งขึ้น

**วัตถุประสงค์ของการวิจัย (Objectives of the Study)**

1. เพื่อสร้างแบบฝึกทักษะการอ่านจับใจความ ชั้นประถมศึกษาปีที่ 6

ที่มีประสิทธิภาพตามเกณฑ์มาตรฐาน 80/80

1. เพื่อเปรียบเทียบคะแนนก่อนเรียนและหลังเรียนด้วยแบบฝึกทักษะการอ่านจับใจความ

ชั้นประถมศึกษาปีที่ 6

1. เพื่อสำรวจความพึงพอใจของนักเรียนที่มีต่อการเรียนรู้ด้วยแบบฝึกทักษะการอ่านจับใจความ

ชั้นประถมศึกษาปีที่ 6

## สมมุติฐานการวิจัย (Hypotheses of Research)

1. แบบฝึกทักษะการอ่านจับใจความ ชั้นประถมศึกษาปีที่ 6 ที่สร้างขึ้นมีประสิทธิภาพ

ตามเกณฑ์มาตรฐาน 80/80

1. คะแนนทดสอบหลังเรียนโดยการจัดการเรียนรู้ด้วยแบบฝึกทักษะการอ่านจับใจความ

ชั้นประถมศึกษาปีที่ 6 สูงกว่าคะแนนก่อนเรียน

1. ความพึงพอใจของนักเรียนที่มีต่อการเรียนรู้ด้วยแบบฝึกทักษะการอ่านจับใจความ

ชั้นประถมศึกษาปีที่ 6 มีค่าเฉลี่ยอยู่ในระดับมากถึงมากที่สุด

**ความสำคัญของการวิจัย (Importanch of the Study)**

เป็นแนวทางให้ครูผู้สอนจัดกิจกรรมการเรียนรู้ตามแผนการจัดการเรียนรู้ สื่อ การวัดผลประเมินผล การอ่านจับใจความ ชั้นประถมศึกษาปีที่ 6 เพื่อพัฒนากระบวนการสอนอ่านให้เหมาะสมและมีประสิทธิภาพยิ่งขึ้น

## ขอบเขตของการวิจัย (Limitation of the Study)

1. กลุ่มเป้าหมายหรือกลุ่มตัวอย่างที่ใช้ในการวิจัยโดยการเลือกแบบเจาะจง (Purposive Sampling)

แบ่งออกเป็น 2 กลุ่ม ดังนี้

* 1. กลุ่มทดลอง เพื่อเก็บรวบรวมข้อมูล ได้แก่นักเรียนชั้นประถมศึกษาปีที่ 6/1

โรงเรียนวัดบ้านโคกเหล็ก อำเภอห้วยราช สำนักงานเขตพื้นที่การศึกษาบุรีรัมย์ เขต 2

จำนวน 40 คน

* 1. กลุ่มควบคุม เพื่อพัฒนาเคร่องมือได้แก่นักเรียนชั้นประถมศึกษาปีที่ 6/2

โรงเรียนวัดบ้านโคกเหล็ก อำเภอห้วยราช สำนักงานเขตพื้นที่การศึกษาบุรีรัมย์ เขต 2

จำนวน 40 คน

1. แบบฝึกทักษะการอ่านจับใจความ ชั้นประถมศึกษาปีที่ 6 ที่สร้างขึ้นเพื่อฝึกทักษะ

การอ่านจับใจความ ครอบคลุมระดับความเข้าใจทั้ง 4 ด้าน ดังนี้

2.1 การอ่านขั้นพื้นฐาน (Literal Reading)

2.2 การอ่านขั้นแปลความ (Interpretive Reading)

2.3 การอ่านขั้นวิเคราะห์ (Critical Reading)

* 1. การอ่านขั้นสร้างสรรค์ (Creative Reading)

1. ตัวแปรที่ศึกษา
   1. ตัวแปรอิสระ ได้แก่ วิธีสอนโดยใช้แบบฝึกทักษะการอ่านจับใจความชั้นประถมศึกษาปีที่ 6
   2. ตัวแปรตาม ได้แก่ คะแนนจากการทดสอบหลังเรียนด้วยแบบฝึกทักษะการอ่านจับใจความ

ชั้นประถมศึกษา ปีที่ 6

## นิยามศัพท์เฉพาะ (Definition of the Terms)

1. แบบฝึกทักษะการอ่านจับใจความ ชั้นประถมศึกษาปีที่ 6 หมายถึง แบบฝึกทักษะ

กลุ่มสาระการเรียนรู้ภาษาไทย ที่ผู้วิจัยสร้างขึ้นเพื่อฝึกทักษะการอ่านจับใจความชั้นประถมศึกษาปีที่ 6

ที่มีความครอบคลุมแนวคิดในการพัฒนาทักษะการอ่านทั้ง 4 ระดับ คือ การอ่านขั้นพื้นฐาน

การอ่านขั้นแปลความ การอ่านขั้นวิเคราะห์ และการอ่านขั้นสร้างสรรค์ มีจำนวน 4 ชุด

ซึ่ง สายสุนี สกุลแก้ว (2534 : 6) ได้จำแนกตามลำดับ ดังนี้

แบบฝึกชุดที่ 1 การอ่านขั้นพื้นฐาน (Literal Reading )

แบบฝึกชุดที่ 2 การอ่านขั้นแปลความ (Interpretive Reading)

แบบฝึกชุดที่ 3 การอ่านขั้นวิเคราะห์ (Critical Reading)

แบบฝึกชุดที่ 4 การอ่านขั้นสร้างสรรค์ (Creative Reading)

ในการศึกษาแบบฝึกทักษะนี้ นักเรียนจะต้องเรียนด้วยตัวเองตามคำแนะนำที่ระบุไว้

ครูเป็นเพียงผู้แนะนำ และคอยที่จะช่วยเหลือเท่านั้น เมื่อนักเรียนทำแบบฝึก ท้ายแบบฝึกทักษะ

ในแต่ละชุดแล้ว สามารถตรวจคำตอบได้จากเฉลยท้ายแบบฝึกทักษะในชุดนั้น ๆ ได้เอง

แล้วส่งครูให้ตรวจสอบอีกครั้งหนึ่ง แบบฝึกที่สร้างมีลักษณะดังนี้

* 1. สาระ และมาตรฐานการเรียนรู้
  2. ผลการเรียนรู้ที่คาดหวัง
  3. จุดประสงค์การเรียนรู้ (KPA) และสาระการเรียนรู้
  4. คำแนะนำการใช้แบบฝึกทักษะ
  5. แบบทดสอบก่อนเรียน
  6. ใบความรู้
  7. แบบฝึกที่ 1-5
  8. แบบทดสอบหลังเรียน
  9. เฉลยแบบฝึก

1.10 บรรณานุกรม

1. ทักษะการอ่านจับใจความ หมายถึง ความสามารถในการอ่านภาษาไทย เพื่อจับสาระสำคัญ

ของเรื่อง และสามารถเข้าใจเรื่องที่อ่าน ของนักเรียนชั้นประถมศึกษาปีที่ 6 ซึ่งพัฒนาทักษะการอ่าน

ตามระดับความเข้าใจทั้ง 4 ระดับ ดังนี้

ระดับที่ 1 การอ่านขั้นพื้นฐาน (Literal Reading) หมายถึง การอ่านที่นักเรียนสามารถ

จับใจความสำคัญ และมีความเข้าใจในเรื่องได้ชัดเจน

ระดับที่ 2 การอ่านขั้นแปลความ (Interpretive Reading) หมายถึง การอ่านที่ผู้เรียนสามารถเข้าใจความหมายของเรื่องได้ ผู้เรียนจะต้องอาศัยการอ่านที่รอบคอบ เพื่อที่จะประมวลเรื่องราวต่าง ๆ

แล้วนำมาสรุปความโดยอาศัยเหตุผลที่เกิดขึ้นมีการเปรียบเทียบ คาดการณ์ตลอดจนมองเห็นความสัมพันธ์ของเหตุการณ์ต่าง ๆ

ระดับที่ 3 การอ่านขั้นวิเคราะห์ (Critical Reading) หมายถึง การอ่านที่ ผู้อ่านสามารถประเมินได้ว่าผู้เขียนมีวัตถุประสงค์ในการเขียนอย่างไร มีเหตุผลอย่างไร ผู้อ่านจะสามารถตัดสิน

คุณค่าความถูกต้องว่าดีหรือไม่ดีอย่างไร

ระดับที่ 4 การอ่านขั้นสร้างสรรค์ (Creative Reading) หมายถึง การอ่านที่ผู้อ่านสามารถขยายความคิดของตนให้กว้างไกล และสามารถแสดงความคิดเห็นในเรื่องที่อ่านในแนวทางใหม่ ๆ

ได้เป็นอย่างดี (สายสุนี สกุลแก้ว. 2534 : 6)

1. แบบทดสอบวัดผลสัมฤทธิ์การอ่านจับใจความ หมายถึง แบบทดสอบวัดผลสัมฤทธิ์

การฝึกทักษะภาษาไทยเรื่องการอ่านจับใจความ ของนักเรียนชั้นประถมศึกษาปีที่ 6 ซึ่งผู้วิจัยสร้างขึ้น

เพื่อใช้ทดสอบนักเรียนก่อนและหลังการใช้แบบฝึกทักษะการอ่านจับใจความ ชั้นประถมศึกษาปีที่ 6

จำนวน 20 ข้อ

1. ประสิทธิภาพของแบบฝึกทักษะการอ่านจับใจความ หมายถึง แบบฝึกทักษะการอ่านจับใจความ

ชั้นประถมศึกษาปีที่ 6 ที่ผู้วิจัยสร้างขึ้นมีระดับประสิทธิภาพที่ช่วยให้ผู้เรียนเกิดการเรียนรู้

ตามเกณฑ์มาตรฐาน 80/80 (ชัยยงค์ พรหมวงค์. 2537:495)

1. เกณฑ์มาตรฐาน 80/80 หมายถึง คะแนนที่กำหนดขึ้นเพื่อประเมินผลสัมฤทธิ์

ด้านการอ่านจับใจความ ชั้นประถมศึกษาปีที่ 6 โดยกำหนดระดับคะแนน เป็นดังนี้

80 ตัวแรก หมายถึง คะแนนเฉลี่ยคิดเป็นร้อยละ จากการทำแบบฝึก

ท้ายแบบฝึกทักษะการอ่านจับใจความ ทั้ง 4 ชุด ที่นักเรียนทำได้ถูกต้อง

1. ตัวหลัง หมายถึง คะแนนเฉลี่ยคิดเป็นร้อยละ จากการทำแบบทดสอบหลังเรียน

ได้ถูกต้อง

**ประโยชน์ที่คาดว่าจะได้รับจากการวิจัย**

1. ได้แบบฝึกทักษะการอ่านจับใจความ ชั้นประถมศึกษาปีที่ 6 ที่มีประสิทธิภาพ

ตามเกณฑ์มาตรฐาน 80/80 เป็นแนวทางในการพัฒนาการเรียนรู้แก่ผู้เรียนทั้ง 3 ด้าน คือ

ด้านความรู้ (Knowledge) ด้านทักษะ/กระบวนการ (Process) และด้านคุณธรรม จริยธรรม

และคุณลักษณะอันพึงประสงค์ (Attitude) ตามเจตนารมณ์ของพระราชบัญญัติการศึกษาแห่งชาติ พ.ศ. 2542 (แก้ไขเพิ่มเติม พ.ศ. 2545) และหลักสูตรการศึกษาขั้นพื้นฐาน พุทธศักราช 2544

1. ครูผู้สอนมีโอกาสได้พัฒนาคุณภาพการจัดการเรียนรู้ และนักเรียนได้มีส่วนร่วม

ในการคิดวิเคราะห์ แก้ปัญหา ฝึกทักษะกระบวนการคิด การจัดการ การเผชิญสถานการณ์

และการประยุกต์ความรู้มาใช้เพื่อป้องกันและแก้ไขปัญหา มีการวางแผนการเรียนร่วมกับบุคคลอื่น

เป็นการเรียนรู้ในสิ่งที่เป็นความต้องการของผู้เรียน ซึ่งได้กำหนดไว้ในหลักสูตรการศึกษาขั้นพื้นฐาน พุทธศักราช 2544 และพระราชบัญญัติการศึกษาแห่งชาติ พ.ศ. 2542 (แก้ไขเพิ่มเติม พ.ศ. 2545) ดังกล่าว