**บทที่ 5**

**สรุป อภิปรายผล และข้อเสนอแนะ**

การวิจัยครั้งนี้ เป็นการศึกษาเพื่อสร้างแบบฝึกทักษะการอ่านจับใจความ ชั้นประถมศึกษาปีที่ 6

ที่มีประสิทธิ์ภาพตามเกณฑ์มาตรฐาน 80/80

**วัตถุประสงค์ของการวิจัย**

1. เพื่อสร้างแบบฝึกทักษะการอ่านจับใจความ ชั้นประถมศึกษาปีที่ 6 ที่มีประสิทธิภาพ

ตามเกณฑ์มาตรฐาน 80/80

1. เพื่อเปรียบเทียบคะแนนก่อนเรียนและหลังเรียนด้วยแบบฝึกทักษะการอ่านจับใจความ

ชั้นประถมศึกษาปีที่ 6

1. เพื่อสำรวจความพึงพอใจของนักเรียนที่มีต่อการเรียนรู้ด้วยแบบฝึกทักษะการอ่านจับใจความ

ชั้นประถมศึกษาปีที่ 6

## วิธีดำเนินการวิจัย

1. กลุ่มเป้าหมายหรือกลุ่มตัวอย่าง

1.1 กลุ่มควบคุม ใช้พัฒนาเครื่องมือ ได้แก่ นักเรียนชั้นประถมศึกษาปีที่ 6/2

โรงเรียนวัดบ้านโคกเหล็ก อำเภอห้วยราช สำนักงานเขตพื้นที่การศึกษาบุรีรัมย์เขต 2 จำนวน 40 คน

1.2 กลุ่มทดลอง ใช้เก็บรวบรวมข้อมูลในการวิจัย ได้แก่ นักเรียนชั้นประถมศึกษาปีที่ 6/1 โรงเรียนวัดบ้านโคกเหล็ก อำเภอห้วยราช สำนักงานเขตพื้นที่การศึกษาบุรีรัมย์เขต 2 จำนวน 40 คน

2. เครื่องมือที่ใช้ในการวิจัยมี 4 ชนิด คือ

2.1 แผนการจัดการเรียนรู้ การอ่านจับใจความ ชั้นประถมศึกษาปีที่ 6

2.2 แบบฝึกทักษะการอ่านจับใจความ ชั้นประถมศึกษาปีที่ 6

2.3 แบบทดสอบวัดผลสัมฤทธิ์ทางการเรียน การอ่านจับใจความ ชั้นประถมศึกษาปีที่ 6

2.4 แบบสำรวจความพึงพอใจของนักเรียนต่อแบบฝึกทักษะการอ่านจับใจความ

ชั้นประถมศึกษาปีที่ ๖

3. วิธีเก็บรวบรวมข้อมูล

3.1 ผู้วิจัยนำแบบทดสอบก่อนเรียน (Pre–test) ที่ผู้วิจัยสร้างขึ้นใช้ทดสอบ

ก่อนการทดลอง 1 วัน ซึ่งผู้วิจัยเป็นผู้ดำเนินการทดสอบเอง ใช้เวลาในการทดสอบ 1 ชั่วโมง

แล้วตรวจให้คะแนนตามเกณฑ์ที่ตั้งไว้

* 1. ผู้วิจัยดำเนินการจัดการเรียนรู้ โดยใช้แบบฝึกทักษะการอ่านจับใจความ

ชั้นประถมศึกษาปีที่ 6 สัปดาห์ละ 3 วัน เริ่มจากชุดที่ 1 จนถึงชุดที่ 4 ให้เป็นไปตามลำดับความยากง่าย

โดยเริ่มทดลองตั้งแต่ วันที่ 1 ธันวาคม 2551 ถึง 25 ธันวาคม 2551

* 1. ทำการทดสอบหลังเรียน (Post–test) หลังจากการทดลองสิ้นสุดลง

โดยใช้แบบทดสอบฉบับเดียวกับที่ใช้ทดสอบก่อนเรียน แต่แยกฉบับและสลับข้อ

* 1. สำรวจความพึงพอใจของนักเรียนที่มีต่อการเรียนด้วยแบบฝึกทักษะ

การอ่านจับใจความ ชั้นประถมศึกษาปีที่ 6

### การวิเคราะห์ข้อมูล

4.1 หาประสิทธิภาพของแบบฝึกทักษะการอ่านจับใจความ ชั้นประถมศึกษาปีที่ 6

4.2 หาความแตกต่างระหว่างคะแนนทดสอบก่อนเรียนและหลังเรียน โดยใช้ t–test

4.3 หาค่าเฉลี่ยความพึงพอใจของนักเรียนที่มีต่อการเรียนรู้ด้วยแบบฝึกทักษะ

การอ่านจับใจความ ชั้นประถมศึกษาปีที่ 6

## สรุปผลการวิจัย

1. แบบฝึกทักษะการอ่านจับใจความ ชั้นประถมศึกษาปีที่ 6 ที่สร้างขึ้นมีประสิทธิภาพ

ของกระบวนการ และประสิทธิภาพของผลสัมฤทธิ์ เท่ากับ 91.38 / 88.12

2. คะแนนการทดสอบหลังเรียนด้วยแบบฝึกทักษะการอ่านจับใจความชั้นประถมศึกษาปีที่ 6

สูงกว่าคะแนนทดสอบก่อนเรียน วิเคราะห์ค่าสถิติ t–test ปรากฏค่า t = 57.36\*\*

ซึ่งมีนัยสำคัญทางสถิติ ที่ระดับ 0.01

3. ค่าเฉลี่ยความพึงพอใจของนักเรียนที่มีต่อการเรียนรู้ด้วยแบบฝึกทักษะการอ่านจับใจความ

ชั้นประถมศึกษาปีที่ 6 เท่ากับ 4.77 ซึ่งอยู่ในเกณฑ์ที่มีความพึงพอใจมากที่สุด

## อภิปรายผล

จากผลการทดลองเพื่อหาประสิทธิภาพของแบบฝึกทักษะการอ่านจับใจความชั้นประถมศึกษาปีที่ 6 สามารถอภิปรายผลได้ ดังนี้

1. แบบฝึกทักษะการอ่านจับใจความ ชั้นประถมศึกษาปีที่ 6 ที่ผู้วิจัยสร้างขึ้นมีประสิทธิภาพเท่ากับ 91.38 / 88.12 หมายความว่า นักเรียนได้คะแนนเฉลี่ย จากการทำแบบฝึกทักษะการอ่านจับใจความ ชั้นประถมศึกษาปีที่ 6 ทั้ง 4 ชุด มีประสิทธิภาพ 91.38 และแบบวัดผลสัมฤทธิ์หลังเรียนมีประสิทธิภาพ 88.12 แสดงว่าแบบฝึกทักษะการอ่านจับใจความ ชั้นประถมศึกษาปีที่ 6 ที่สร้างขึ้นมีประสิทธิภาพสูงกว่าเกณฑ์มาตรฐาน 80/80 ซึ่งเป็นไปตามสมมุติฐานที่ตั้งไว้ ข้อค้นพบนี้สอดคล้องกับผลงานของการวิจัย

ของยุพาภรณ์ ชาวเชียงขวาง (2535:54) อดุลย์ ภูปลื้ม (2539:60) ภูศรี จันทร์ดา (2538:82)

และ สายสุนี สกุลแก้ว (2534:65) ที่พบว่าแบบฝึกทักษะที่สร้างขึ้นมีประสิทธิภาพตามเกณฑ์มาตรฐาน 80/80 ทั้งนี้เนื่องมาจากแบบฝึกทักษะการอ่านจับใจความ ชั้นประถมศึกษาปีที่ 6 ที่สร้างขึ้น ได้ผ่านขั้นตอนที่ได้จัดไว้อย่างเป็นระบบ กล่าวคือ

1.1 ศึกษารายละเอียดหลักสูตรการศึกษาขั้นพื้นฐาน พุทธศักราช 2544

กรมวิชาการ กระทรวงศึกษาธิการ สาระและมาตรฐานการเรียนรู้กลุ่มสาระการเรียนรู้ภาษาไทย กรมวิชาการ กระทรวงศึกษาธิการ แบบเรียนภาษาไทย ชั้นประถมศึกษาปีที่ 6 ของกรมวิชาการกระทรวงศึกษาธิการ ศึกษาทฤษฎี หลักการเรียนด้วยตนเอง (Self Study) การสร้างแบบฝึกทักษะการอ่านจับใจความที่นักเรียนเรียนด้วยตนเอง และศึกษาทฤษฎีการอ่านจากงานวิจัยที่เกี่ยวข้อง ประกอบการสร้างแบบฝึกทักษะ

การอ่านจับใจความ และแนวคิดในการอ่านจับใจความ เพื่อนำมาใช้เป็นแนวทางในการจัดกิจกรรม

การเรียนรู้ ศึกษาเอกสารที่ไม่ใช่หนังสือแบบเรียน เพื่อนำเนื้อหามาสร้างเป็นแบบฝึกทักษะโดยใช้ภาษา

ที่เหมาะสมกับวัยของนักเรียน เนื้อหาของแต่ละตอนยาวเหมาะสมกับความสนใจของผู้เรียน

สร้างแบบฝึกทักษะการอ่านจับใจความ ชั้นประถมศึกษาปีที่ 6 โดยให้ครอบคลุมเนื้อหาทั้ง 4 ระดับ

คือการอ่านขั้นพื้นฐาน การอ่านขั้นแปลความ การอ่านขั้นวิเคราะห์ และการอ่านขั้นสร้างสรรค์

เรียงลำดับจากง่ายไปหายาก เนื้อเรื่องที่นำมาสร้างตรงกับความสนใจ และเหมาะสมกับวัย

ของนักเรียนชั้นประถมศึกษาปีที่ 6 โดยนำมาจาก ข่าว นิทาน เกร็ดความรู้ บทสนทนา บทความ

บทร้อยกรอง และเรื่องสั้นแล้วนำแบบฝึกทักษะการอ่านจับใจความ ชั้นประถมศึกษาปีที่ 6 ที่สร้างขึ้นไปเสนอผู้เชี่ยวชาญเพื่อตรวจและแก้ไข นำแบบฝึกทักษะการอ่านจับใจความ ชั้นประถมศึกษาปีที่ 6

ไปทดลองใช้กับกลุ่มเป้าหมายหรือตัวอย่าง (กลุ่มควบคุม) เพื่อหาแนวทางปรับปรุงแก้ไขข้อบกพร่อง

ตามคำเสนอแนะของผู้เชี่ยวชาญก่อนนำไปใช้จริง

1.2 แบบฝึกทักษะการอ่านจับใจความ ชั้นประถมศึกษาปีที่ 6 ที่ผู้วิจัยสร้างขึ้น

มีลักษณะที่ดี มีภาพประกอบสวยงาม มีการวางรูปภาพ และรูปแบบที่เหมาะสม เนื้อหาตรงตาม

ผลการเรียนรู้ที่คาดหวัง สาระและมาตรฐานการเรียนรู้ กิจกรรมที่กำหนด ท้าทายความสามารถของนักเรียน และที่สำคัญคือสามารถนำไปฝึกได้ด้วยตนเอง ทำให้ผู้เรียนเกิดความสนุกสนานเพลิดเพลินกับแบบฝึก ตลอดจนได้ทราบผลความก้าวหน้าคะแนนของตนเอง และพยายามปรับปรุงแก้ไขข้อบกพร่องเหล่านั้น

และเกิดการแข่งขันกับตัวเองมากยิ่งขึ้น จึงทำให้แบบฝึกทักษะการอ่านจับใจความ ชั้นประถมศึกษาปีที่ 6

ที่ผู้วิจัยสร้างขึ้นมีประสิทธิภาพตามเกณฑ์ที่ตั้งไว้

นอกจากนี้ การจัดการเรียนรู้โดยใช้แบบฝึกทักษะการอ่านจับใจความ ชั้นประถมศึกษาปีที่ 6

ที่ผู้วิจัยสร้างขึ้นได้ยึดหลักการสอนอ่านตามวิธีการสอนที่ สายสุนี สกุลแก้ว (2534 : 2) ได้ให้หลักการสอนอ่านไว้ว่า การสอนอ่านในแต่ละครั้ง ครูควรให้นักเรียนรู้จุดมุ่งหมายของการสอน ต้องการอะไร

จากเรื่องที่อ่านเพื่อจะได้นำไปสู่จุดนั้นได้เร็วขึ้น แล้วจึงอ่านข้อความให้จบอย่างคร่าว ๆ เพื่อจะได้ดูว่า

เรื่องที่อ่านเกี่ยวข้องกับเรื่องใด ถ้าเป็นหนังสือทั้งเล่มควรอ่านสารบัญก่อน ขั้นตอนต่อไปอ่านโดยละเอียด

ให้ตลอดเรื่อง ในขณะที่อ่านพยายามตั้งคำถามขึ้นในใจว่าเรื่องที่อ่านเป็นเรื่องเกี่ยวกับอะไร เกิดขึ้นที่ใด เมื่อไร อย่างไร ผู้แต่งมีจุดมุ่งหมายอย่างไร สิ่งสำคัญควรฝึกอ่านจับใจความอยู่เสมอ จึงจะช่วย

ให้อ่านหนังสือได้เร็ว และจับใจความสำคัญได้ดี และยังสอดคล้องกับ ศศิธร วิสุทธิแพทย์ (2517 : 72)

ได้ทำการทดลองและรวบรวมลักษณะแบบฝึกที่ดีไว้ อย่างคล้องจองว่าใช้หลักจิตวิทยา สำนวนภาษาไทย

ให้ความหมายต่อชีวิต คิดได้เร็วและสนุก ปลุกความสนใจ เหมาะกับวัยและความสมารถ อาจศึกษาด้วยตนเองได้ ซึ่งทำให้ผลการเรียนของนักเรียนเป็นไปอย่างมีประสิทธิภาพ

จึงกล่าวได้ว่าแบบฝึกทักษะที่เปิดโอกาสให้นักเรียนได้เรียนและมีส่วนร่วมในกิจกรรม

ได้รับความสนใจ มีความเหมาะสม และง่ายต่อการทำความเข้าใจของนักเรียน เพราะเป็นแบบฝึก

ที่มีแรงจูงใจที่ทำให้นักเรียนเกิดทัศนคติที่ดีในการเรียน ดังนั้นแบบฝึกทักษะการอ่านจับใจความ

ชั้นประถมศึกษาปีที่ 6 ที่ผู้วิจัยสร้างขึ้นจึงเป็นแบบฝึกที่มีคุณค่า สามารถนำไปใช้เสริมทักษะ

การเรียนกลุ่มสาระการเรียนรู้ภาษาไทยได้เป็นอย่างดี

2. คะแนนผลสัมฤทธิ์ทางการเรียนหลังเรียนด้วยแบบฝึกทักษะการอ่านจับใจความ

ชั้นประถมศึกษาปีที่ 6 สูงกว่าคะแนนก่อนเรียนอย่างมี นัยสำคัญทางสถิติที่ระดับ 0.01 ซึ่งเป็นไปตามสมมุติฐานที่ตั้งไว้ แสดงว่าการสอนโดยใช้แบบฝึกทักษะการอ่านจับใจความชั้นประถมศึกษาปีที่ 6

ทำให้นักเรียนมีผลสัมฤทธิ์ทางการเรียนสูงขึ้นสอดคล้องกับผลงานวิจัยของ อดุลย์ ภูปลื้ม (2539:61)

การเปรียบเทียบผลสัมฤทธิ์การเขียนสะกดคำสำหรับนักเรียนชั้นประถมศึกษาปีที่ 1โดยใช้แบบฝึก

ที่จัดคำเป็นกลุ่มคำและแบบฝึกที่จัดคำคละคำ ภูมิศรี จันทร์ดา (2538 : 82) สร้างแบบฝึกเสริมทักษะ

กิจกรรมขั้นตอนที่ 5 ที่มีประสิทธิภาพ เรื่องฟักทองของนิด ประกอบการสอนสาระการเรียนรู้ภาษาไทย

แบบมุ่งประสบการณ์ทางภาษาของนักเรียนชั้นประถมศึกษาปีที่ 1 สังกัดสำนักงานการประถมศึกษาจังหวัด (2530: บทคัดย่อ) การศึกษาความสามารถทางการอ่านสังกัปของคำและการสร้างแบบฝึกสมรรถภาพ

การอ่านเร็วสำหรับนักเรียนอย่างมีนัยสำคัญทางสถิติที่ระดับ .01

ดังนั้นแบบฝึกทักษะการอ่านจับใจความ ชั้นประถมศึกษาปีที่ 6 ที่ผู้วิจัยสร้างขึ้น จึงมีประสิทธิภาพตามเกณฑ์มาตรฐาน 80/80

3. ความพึงพอใจของนักเรียนที่มีต่อการเรียนด้วยแบบฝึกทักษะการอ่านจับใจความ

ชั้นประถมศึกษาปีที่ 6 มีค่าเฉลี่ย 4.77 ซึ่งอยู่ในเกณฑ์มีความพึงพอใจมากที่สุดนั้น เป็นไปตาม

ที่ตั้งสมมุติฐานไว้ เพราะเครื่องมือที่ใช้ในการวิจัยได้สร้างขึ้นอย่างถูกต้องตามหลักการ โดยการศึกษาเอกสารและงานวิจัยที่เกี่ยวข้อง ผ่านการตรวจสอบจากผู้เชี่ยวชาญ และการทดลองใช้กับกลุ่มควบคุม

ก่อนนำไปใช้จริงกับกลุ่มทดลอง ประกอบด้วย

3.1 แผนการจัดการเรียนรู้ การอ่านจับใจความ ชั้นประถมศึกษาปีที่ 6

3.2 แบบฝึกทักษะการอ่านจับใจความ ชั้นประถมศึกษาปีที่ 6

3.3 แบบทดสอบวัดผลสัมฤทธิ์ทางการเรียน การอ่านจับใจความ

ชั้นประถมศึกษาปีที่ 6

3.4 สำรวจความพึงพอใจของนักเรียนที่มีต่อการเรียนด้วยแบบฝึกทักษะ

การอ่านจับใจความ ชั้นประถมศึกษาปีที่ 6

อีกทั้งการจัดกระบวนการเรียนรู้ บรรยากาศ และระยะเวลาที่เหมาะสมที่เอื้อต่อการเรียนการสอน

ก็ส่งผลให้ผู้เรียนเกิดความพึงพอใจ และร่วมทำกิจกรรมอย่างมีประสิทธิภาพ (กาญจนา วัฒายุ. 2544 : 24)

ด้วยเหตุผลที่กล่าวมาข้างต้น ผู้เรียนจึงมีความพึงพอใจต่อการเรียนด้วยแบบฝึกทักษะการอ่านจับใจความ

ชั้นประถมศึกษาปีที่ 6 มากที่สุด

## ข้อเสนอแนะ

1. ข้อเสนอแนะในการนำไปใช้

1.1 ครูผู้สอนกลุ่มสาระการเรียนรู้ภาษาไทยชั้นประถมศึกษาปีที่ 6

ควรนำแบบฝึกการอ่านจับใจความ ชั้นประถมศึกษาปีที่ 6 ที่ผู้วิจัยสร้างขึ้นไปใช้ประกอบการสอนปกติ

หรือใช้ในการสอนซ่อมเสริม

1.2 ผู้บริหาร นักวิชาการ และผู้เกี่ยวข้องควรสนับสนุนให้มีการอบรมเชิงปฏิบัติการ

การสร้างแบบฝึกทักษะสาระการเรียนรู้ภาษาไทย และสาระอื่น ๆ ให้แก่ครูผู้สอนในทุกระดับชั้น ศึกษานิเทศก์ หรือกลุ่มงานวิชาการโรงเรียนควรนำไปเผยแพร่เพื่อให้มีการนำไปใช้ให้มากยิ่งขึ้น

1. ข้อเสนอแนะในการวิจัยครั้งต่อไป
   1. ควรมีการนำแบบฝึกทักษะที่ผู้วิจัยสร้างขึ้นไปทดลองใช้กับหลาย ๆ โรงเรียน

เพื่อจะได้ข้อสรุปผลการวิจัยที่กว้างขวางยิ่งขึ้น

* 1. ควรมีการสร้างแบบฝึกทักษะการอ่านเพื่อจับใจความ สาระการเรียนรู้ภาษาไทย

เพิ่มขึ้นในเนื้อหา และระดับชั้นอื่น ๆ

* 1. ควรนำแบบฝึกทักษะการอ่านจับใจความ ชั้นประถมศึกษาปีที่ 6 ที่ผู้วิจัยสร้างขึ้น

ไปพัฒนาเป็นโปรแกรมไมโครคอมพิวเตอร์ช่วยสอน