**รายงานการวิจัย**

**การสร้างแบบฝึกทักษะการอ่านจับใจความ ชั้นประถมศึกษาปีที่ 6**

**(ฉบับปรับปรุง)**

**นายอนันต์ อนันทชัยวรกุล**

**ครู/ชำนาญการ**

**โรงเรียนวัดบ้านโคกเหล็ก อำเภอห้วยราช**

**สังกัด สำนักงานเขตพื้นที่การศึกษาบุรีรัมย์ เขต 2**

**กิตติกรรมประกาศ**

รายงานการวิจัยฉบับนี้เสร็จสมบูรณ์ได้ ด้ายความช่วยเหลือเป็นอย่างยิ่งจากผู้เชี่ยวชาญ 3 ท่าน คือ นายวัชเรนทร์ อึงวัชณปาน ผู้อำนวยการ/ชำนาญการพิเศษ สาขาบริหารการศึกษา โรงเรียนวัดบ้านโคกเหล็ก อำเภอห้วยราช สำนักงานเขตพื้นที่การศึกษาบุรีรัมย์เขต ๒ นายเชิดชัย สายสิญจน์ ครู/ชำนาญการพิเศษ

สาขาภาษาไทย โรงเรียนวัดบ้านโคกเหล็ก อำเภอห้วยราช สำนักงานเขตพื้นที่การศึกษาบุรีรัมย์ เขต ๒

และนายพรรษา เทพหัสดิน ณ อยุธยา ครู/ชำนาญการพิเศษ สาขาสังคมศึกษา โรงเรียนวัดบ้านโคกเหล็ก อำเภอห้วยราช สำนักงานเขตพื้นที่การศึกษาบุรีรัมย์เขต ๒ ซึ่งได้ให้คำแนะนำ ตรวจแก้ไขข้อบกพร่องต่าง ๆ แก่ผู้วิจัยในครั้งนี้ ทำให้ผลงานมีความสมบูรณ์มากขึ้น ขอขอบคุณไว้ ณ ที่นี้

ขอขอบคุณผู้บริหาร คณะครู และขอบใจนักเรียนโรงเรียนวัดบ้านโคกเหล็ก อำเภอห้วยราช สำนักงานเขตพื้นที่การศึกษาบุรีรัมย์ เขต 2 ที่ให้ความอนุเคราะห์สถานที่ และกลุ่มเป้าหมาย

หรือกลุ่มตัวอย่างในการวิจัย ส่งผลให้งานวิจัยครั้งนี้สำเร็จลุล่วงไปได้ด้วยดี

ขอบคุณพี่น้อง เพื่อนที่รักทุกคนรวมทั้ง ภรรยาและบุตร ที่อยู่เคียงข้างเป็นกำลังใจเมื่อเริ่มต้น

คอยช่วยเหลือเมื่อลงมือ และให้อภัยเมื่อผิดพลาด

คุณความดีของงานวิจัยนี้ ขออุทิศแด่บุพการี และผู้มีพระคุณที่วายชน ด้วยสำนึกในเมตตา

ที่ให้ชีวิต เงิน งาน การศึกษา ตลอดจนคุณธรรมดำรงชีพ

อนันต์ อนันทชัยวรกุล

**ชื่อเรื่อง** รายงานการวิจัยการสร้างแบบฝึกทักษะการอ่านจับใจความ ชั้นประถมศึกษาปีที่ 6

โรงเรียนวัดบ้านโคกเหล็ก อำเภอห้วยราช สำนักงานเขตพื้นที่การศึกษา บุรีรัมย์ เขต 2

**ชื่อผู้วิจัย** นายอนันต์ อนันทชัยวรกุล

**ปีที่พิมพ์** 2551

**บทคัดย่อ**

การวิจัยครั้งนี้ มีวัตถุประสงค์ เพื่อสร้างแบบฝึกทักษะการอ่านจับใจความ ชั้นประถมศึกษาปีที่ ๖

ที่มีประสิทธิภาพตามเกณฑ์มาตรฐาน 80/80 เพื่อเปรียบเทียบผลสัมฤทธิ์ทางการเรียนก่อนเรียน

และหลังเรียนด้วยแบบฝึกทักษะการอ่านจับใจความ ชั้นประถมศึกษาปีที่ 6 และเพื่อศึกษาความพึงพอใจ

ของนักเรียนที่มีต่อการเรียนด้วยแบบฝึกทักษะการอ่านจับใจความ ชั้นประถมศึกษาปีที่ 6

กลุ่มทดลอง เป็นนักเรียนชั้นประถมศึกษาปีที่ 6/1 ปีการศึกษา 2551 โรงเรียนวัดบ้านโคกเหล็ก

อำเภอห้วยราช สำนักงานเขตพื้นที่การศึกษาบุรีรัมย์เขต 2 จำนวน 40 คน ซึ่งได้มาโดยการเลือกแบบเจาะจง

เครื่องมือที่ใช้ในการวิจัย คือ แผนการจัดการเรียนรู้ การอ่านจับใจความ ชั้นประถมศึกษาปีที่ 6 จำนวน 4 แผน แบบฝึกทักษะการอ่านจับใจความ ชั้นประถมศึกษาปีที่ 6 จำนวน 4 ชุด

แบบทดสอบวัดผลสัมฤทธิ์ทางการเรียนการอ่านจับใจความ ชั้นประถมศึกษาปีที่ 6 จำนวน 20 ข้อ

เป็นข้อสอบแบบปรนัย ชนิดเลือกตอบ 4 ตัวเลือก มีค่าดัชนีความสอดคล้องของแบบทดสอบกับผลการเรียนรู้ที่คาดหวัง (IOC) มีค่า 1.00 ทุกข้อ มีค่าความยากง่ายระหว่าง 25.00 %-68.75 %

ค่าอำนาจจำแนกระหว่าง 0.25-0.75 ค่าความเชื่อมั่น 0.83 และแบบสำรวจความพึงพอใจของนักเรียน

ที่มีต่อการเรียนด้วยแบบฝึกทักษะการอ่านจับใจความ ชั้นประถมศึกษาปีที่ 6

เป็นแบบมาตราส่วนประมาณค่า 5 ระดับ จำนวน 27 ข้อ สถิติที่ใช้ในการวิเคราะห์ข้อมูล ได้แก่ ค่าเฉลี่ย

ร้อยละ ค่าเบี่ยงเบนมาตรฐาน และค่า t-test

ผลการวิจัยปรากฏดังนี้

1. แบบฝึกทักษะการอ่านจับใจความ ชั้นประถมศึกษาปีที่ 6 ที่สร้างขึ้น

มีประสิทธิภาพของกระบวนการ และประสิทธิภาพของผลสัมฤทธิ์ เท่ากับ 91.38 / 88.13

1. คะแนนการทดสอบหลังเรียนด้วยแบบฝึกทักษะการอ่านจับใจความ

ชั้นประถมศึกษาปีที่ 6 สูงกว่าคะแนนทดสอบก่อนเรียน วิเคราะห์ค่าสถิติ t – test ปรากฏค่า t = 57.36\*\*

ซึ่งมีนัยสำคัญทางสถิติที่ระดับ 0.01 มีค่าความเชื่อมั่น 99 %

1. ความพึงพอใจของนักเรียนที่มีต่อการเรียนด้วยแบบฝึกทักษะการอ่านจับใจความ

ชั้นประถมศึกษาปีที่ 6 มีค่าเฉลี่ย 4.77 อยู่ในระดับมากที่สุด

จากการวิจัยในครั้งนี้ ทำให้ได้แบบฝึกทักษะที่มีประสิทธิภาพอยู่ในเกณฑ์ที่น่าพอใจ

และผลสัมฤทธิ์ทางการเรียน การอ่านจับใจความ ของนักเรียนสูงขึ้น ครูผู้สอนและผู้เกี่ยวข้องจึงควรนำ

แบบฝึกทักษะนี้ไปใช้ในการจัดกิจกรรมการเรียนการสอน