**บทที่ 2**

**เอกสารและงานวิจัยที่เกี่ยวข้อง**

## ในการวิจัย การสร้างแบบฝึกทักษะการอ่านจับใจความ ชั้นประถมศึกษาปีที่ 6 ครั้งนี้

## ผู้วิจัยได้รวบรวมเอกสารและงานวิจัยที่เกี่ยวข้องโดยได้เรียงตามลำดับ ดังนี้

1. เอกสารเกี่ยวกับการจัดกิจกรรมการเรียนรู้กลุ่มสาระการเรียนรู้ภาษาไทย
2. เอกสารที่เกี่ยวกับการจัดการเรียนรู้ การอ่าน
3. เอกสารเกี่ยวกับการอ่านจับใจความ
4. เอกสารที่เกี่ยวกับการสร้างแบบฝึกทักษะ
5. งานวิจัยที่เกี่ยวข้อง

### **เอกสารเกี่ยวกับการจัดกิจกรรมการเรียนรู้กลุ่มสาระการเรียนรู้ภาษาไทย**

### หลักสูตรการศึกษาขั้นพื้นฐาน พ.ศ. 2544

### หลักการ

เพื่อให้การจัดการศึกษาขั้นพื้นฐานเป็นไปตามแนวนโยบายการจัดการศึกษาของประเทศ

หลักสูตรการศึกษาขั้นพื้นฐาน พ.ศ. 2544 จึงกำหนดหลักการไว้ในข้อ 3 คือ ส่งเสริมให้ผู้เรียนได้พัฒนา

และเรียนรู้ด้วยตนเองอย่างต่อเนื่องตลอดชีวิต โดยถือว่าผู้เรียนมีความสำคัญที่สุด สามารถพัฒนา

ตามธรรมชาติ และเต็มตามศักยภาพ

## จุดหมาย

หลักสูตรการศึกษาขั้นพื้นฐาน พ.ศ. 2544 มุ่งพัฒนาคนไทยให้เป็นมนุษย์ที่สมบูรณ์

เป็นคนดี มีปัญญา มีความสุข และมีความเป็นไทย มีศักยภาพในการศึกษา และประกอบอาชีพ

จึงกำหนดจุดหมาย ซึ่งถือเป็นมาตรฐานการเรียนรู้ให้ผู้เรียนเกิดคุณลักษณะอันพึงประสงค์ในข้อ 2 ดังนี้ คือ

มีความคิดสร้างสรรค์ ใฝ่รู้ ใฝ่เรียน รักการอ่าน รักการเขียน และรักการค้นคว้า

## โครงสร้าง

เพื่อให้การจัดการศึกษาเป็นไปตามหลักการ จุดหมายและมาตรฐานการเรียนรู้

ที่กำหนดไว้ให้สถานศึกษาและผู้ที่เกี่ยวข้องมีแนวปฏิบัติในการจัดหลักสูตรสถานศึกษา จึงกำหนดโครงสร้างหลักสูตรการศึกษาขั้นพื้นฐาน ระดับช่วงชั้นที่ 2 ประกอบด้วยชั้นประถมศึกษาปีที่ 4- 6

โดยจัดสาระการเรียนรู้ภาษาไทยเป็นอันดับ 1ใน 8 กลุ่มสาระ และเป็นสาระในกลุ่มประกอบด้วย ภาษาไทย คณิตศาสตร์ วิทยาศาสตร์ และสังคมศึกษา ศาสนาและวัฒนธรรม เป็นสาระการเรียนรู้ที่สถานศึกษา

ต้องใช้เป็นหลักในการจัดการเรียนการสอนเพื่อสร้างพื้นฐานการคิด และเป็นกลยุทธ์ในการแก้ปัญหา

และวิกฤตของชาติ

หลักสูตรการศึกษาขั้นพื้นฐานกำหนดสาระการเรียนรู้ในแต่ละกลุ่มไว้เฉพาะส่วนที่จำเป็น

ในการพัฒนาคุณภาพผู้เรียนทุกคนเท่านั้น สำหรับส่วนที่ตอบสนองความสามารถ ความถนัด

และความสนใจของผู้เรียนแต่ละคนนั้น สถานศึกษาสามารถกำหนดเพิ่มขึ้นได้ให้สอดคล้อง

และสนองตอบศักยภาพของผู้เรียนแต่ละคน

# สาระและมาตรฐานการเรียนรู้ภาษาไทย

หลักสูตรการศึกษาขั้นพื้นฐาน พ.ศ. 2544 กำหนดสาระและมาตรฐานการเรียนรู้ ไว้ดังนี้

สาระที่ ๑ : การอ่าน

มาตรฐาน ท ๑.๑ : ใช้กระบวนการอ่านสร้างความรู้และความคิดไปใช้ตัดสินใจ

แก้ปัญหาและสร้างวิสัยทัศน์ในการดำเนินชีวิต

และมีนิสัยรักการอ่าน

สาระที่ ๒ : การเขียน

มาตรฐาน ท ๒.๑ : ใช้กระบวนการเขียน เขียนสื่อสาร เขียนเรียงความ ย่อความ

และเขียนเรื่องราวในรูปแบบต่าง ๆ เขียนรายงานข้อมูล

สารสนเทศ และรายงานการศึกษาค้นคว้าอย่างมีประสิทธิภาพ

สาระที่ ๓ : การฟัง การดูและการพูด

มาตรฐาน ท ๓.๑ : สามารถเลือกฟังและดูอย่างมีวิจารณญาณ และพูดแสดงความรู้

ความคิด ความรู้สึกในโอกาสต่าง ๆ อย่างมีวิจารณญาณ

และสร้างสรรค์

สาระที่ ๔ : หลักการใช้ภาษา

มาตรฐาน ท ๔.๑ : เข้าใจธรรมชาติของภาษาและหลักภาษาไทย

การเปลี่ยนแปลงของภาษาและพลังของภาษา

ภูมิปัญญาทางภาษาและรักษาภาษาไทยไว้เป็นสมบัติของชาติ

มาตรฐาน ท ๔.๒ : สามารถใช้ภาษาแสวงหาความรู้ เสริมสร้างลักษณะนิสัย

บุคลิกภาพ และความสัมพันธ์ระหว่างภาษากับวัฒนธรรม

อาชีพ สังคม และชีวิตประจำวัน

สาระที่ ๕ : วรรณคดี และวรรณกรรม

มาตรฐาน ท ๕.๑ : เข้าใจและแสดงความคิดเห็น วิจารณ์วรรณคดี

และวรรณกรรมไทยอย่างเห็นคุณค่า

และนำมาประยุกต์ใช้ในชีวิตจริง

การจัดการเรียนรู้ภาษาไทย

การจัดการเรียนรู้ภาษาไทย มีหลายวิธี จะใช้วิธีใดขึ้นอยู่กับความพร้อมของผู้เรียน

ความสามารถของครู การจัดเตรียมอุปกรณ์การเรียนรู้ สภาพบรรยากาศในชั้นเรียน ครูผู้สอนต้องทราบ

วิธีจัดกระบวนการ ในด้านการเตรียมความพร้อม การฟัง การพูด การอ่าน การเขียน เป็นอย่างดี

การเรียนรู้ภาษาไทย พอสรุปเป็นขั้นตอนได้ดังนี้ (พระราชบัญญัติการศึกษาแห่งชาติ2545:19 –20)

1. คิดวิเคราะห์วิจารณ์ ให้ผู้เรียนสังเกตข้อความที่ครูสื่อให้ผู้เรียนแล้วคิดวิเคราะห์

และอภิปรายแสดงความคิดเห็นเกี่ยวกับเนื้อเรื่อง ผู้รับสาร โอกาสที่ใช้ในการสื่อสารให้ถูกต้องเหมาะสม

กับกาลเทศะและบุคคล

1. กำหนดลำดับขั้นตอนในการปฏิบัติ ให้ผู้เรียนวางแผนกำหนดวิธีการนำเสนอ

เช่น การใช้ภาษาในการยั่วยุ ท้าทาย หรืออุปมาอุปไมย กำหนดรูปแบบของภาษาที่จะนำเสนอ

และกำหนดโครงเรื่อง ประกอบด้วยบทนำ เนื้อเรื่องและบทสรุป จากนั้นให้ผู้เรียนฝึกซ้อมการนำเสนอ

เช่น พูดในใจ พูดหน้ากระจก เขียนใส่กระดาษมาให้ผู้อื่นอ่าน เป็นต้น

3. ปฏิบัติด้วยความชื่นชม ให้ผู้เรียนปฏิบัติตามแผนโดยการนำเสนอกด้วยวิธีการทางภาษา และโครงเรื่องที่กำหนดไว้ โดยครูคอยกระตุ้นและให้กำลังใจให้ผู้เรียนปฏิบัติด้วยความชื่นชม

4. การประเมินระหว่างปฏิบัติ ขณะที่ผู้เรียนนำเสนอเรื่องราวด้วยวิธีการต่าง ๆ อยู่นั้น

ครูคอยแนะนำให้นักเรียนสังเกตการนำเสนอของตนเองว่า มีข้อบกพร่องอะไรมีสาเหตุมาจากอะไร

และจะมีแนวทางแก้ไขปรับปรุงอย่างไร

5. ปรับปรุงให้ดีขึ้นอยู่เสมอ เมื่อผู้เรียนได้สังเกตและการประเมินการนำเสนอของตนเอง

จนทราบข้อบกพร่อง และวิธีการปรับปรุงแก้ไขแล้ว ให้ผู้เรียนปรับปรุงแก้ไขการนำเสนอของตนเอง

ให้ดีขึ้นอยู่เสมอ

6. ประเมินผลรวมเพื่อให้เกิดความภาคภูมิใจ เมื่อผู้เรียนได้ปรับปรุงการนำเสนอของตน

จนดีขึ้นแล้ว ให้ผู้เรียนปฏิบัติซ้ำ ๆ จนเกิดทักษะแล้วให้ผู้เรียนอภิปรายถึงผลที่ได้จากการนำเสนอนั้น

เช่น ทำให้ผู้รับสารเข้าใจได้ถูกต้อง เพื่อให้ผู้เรียนเกิดความภาคภูมิใจ ในตนเอง

**เอกสารที่เกี่ยวกับการจัดการเรียนรู้ การอ่าน**

ความหมายของการอ่าน

การอ่านเป็นวิธีการหาความรู้และความเข้าใจในสิ่งต่าง ๆ เพื่อนำความรู้นั้นมาแก้ปัญหาและปรับตัวให้อยู่ในสังคมอย่างมีความสุข ทั้งนี้เพราะวิทยาการและเทคโนโลยีในสังคมก้าวหน้าและเปลี่ยนแปลง

อย่างรวดเร็ว การอ่านจึงทำให้บุคคลทันต่อเหตุการณ์ ได้รับสารที่เป็นประโยชน์มีคุณค่าอย่างยิ่ง

จึงมีนักวิชาการและผู้รู้หลายท่านได้ให้ความหมายของการอ่านไว้ดังนี้

รัญจวน อินทรกำแหง (2529:252) กล่าวว่า “ การอ่าน คือ

การสื่อความหมายจากตัวอักษร หรือภาพให้เป็นเรื่องราวที่เป็นแนวความคิด

โดยให้มีความเข้าใจอย่างแจ่มแจ้งและชัดเจนกับผู้อ่านนั้น การอ่านต้องจับใจความสำคัญของข้อความ

และสามารถผูกเป็นเรื่องราวที่ถูกต้อง ผู้อ่านจะต้องสร้างมโนภาพขึ้นพร้อมกับการอ่านด้วย ”

นิรันดร สุขปรีดี (2530:11) ให้ความหมายของการอ่านว่า การอ่าน คือ

การเข้าใจความหมายของตัวอักษร หรือสัญลักษณ์ ซึ่งจะต้องอาศัยความสามารถในการแปลความ

การตีความ การขยายความ การจับใจความสำคัญ และการสรุปความ

บันลือ พฤษะวัน (2532:26 – 35) ได้ให้ข้อคิดว่าการอ่าน เป็นกระบวนการ

เป็นความหมายของตัวอักษร หรือสัญลักษณ์ที่มีการจดบันทึกไว้ การอ่านที่แท้จริง

ผู้อ่านจะต้องเข้าใจความหมายของเรื่องที่อ่าน ซึ่งต้องอาศัยประสบการณ์เดิมเป็นพื้นฐาน

สุภัทรา อักษรานุเคราะห์ (2532: 83) ให้ความหมายของการอ่านว่า การอ่านเป็นกิจกรรม

ที่ใช้ความคิด และความสามารถเพื่อทำความเข้าใจในสารที่สื่อในรูปของการเรียน กล่าวคือผู้อ่านกับผู้เขียนจะต้องสื่อความหมายซึ่งกันและกัน โดยใช้ข้อความ (Message) เป็นสื่อ ดังนั้นผู้อ่านจะต้องใช้ความสามารถที่จะเข้าใจ และตีความสิ่งที่ผู้เขียนต้องการที่จะสื่อความหมายให้ตรงกับจุดประสงค์ของผู้เขียน

ที่แสดงออกมาทางข้อความนั้น มากกว่าการอ่านตัวภาษานั้น ๆ

ทัศนีย์ ศุภเมธี (2534:79) กล่าวว่า การอ่าน คือการแปลสัญลักษณ์ที่เขียน หรือพิมพ์

ให้มีความหมายออกมาเป็นสัญลักษณ์ในภาษาไทยคือ คำ ข้อความ จึงเป็นเรื่องสำคัญมากในการสอนอ่าน

แก่เด็กเริ่มเรียน นักเรียนจะต้องเข้าใจความหมายและนำไปใช้ ในการฟัง พูด และเขียนได้อย่างถูกต้อง

วิมลรัตน์ สุนทรโรจน์ (2540:29) กล่าวว่า “ การอ่าน เป็นรูปแบบของสื่อความหมาย แลกเปลี่ยนความคิด และข่าวสาร ความรู้ระหว่างผู้เขียนกับผู้อ่าน ”

พจนานุกรมฉบับราชบัณทิตยสถาน (2546:1364) ได้ให้ความหมายของคำว่าอ่านไว้ ดังนี้

อ่าน ก. ว่าตามตัวหนังสือ, ถ้าออกเสียงด้วย เรียกว่า อ่านออกเสียง, ถ้าไม่ต้องออกเสียง เรียกว่า อ่านในใจ; สังเกตหรือพิจารณาดูเพื่อให้เข้าใจ เช่น อ่านสีหน้า อ่านริมฝีปาก อ่านใจ; ตีความ เช่น อ่านรหัส

อ่านลายแทง; คิด, นับ. (ไทยเดิม). **อ่านเล่น** ก อ่านเพื่อความเพลิดเพลิน เช่น เอาหนังสือไปอ่านเล่น

สัก 2 เล่มซิ. ว. ที่แต่งขึ้นให้อ่านเพื่อความเพลิดเพลิน ในคำว่าหนังสืออ่านเล่น. อ่านโองการ

ก. ประกาศในพิธีพราหมณ์เพื่อสรรเสริญและอัญเชิญเทพเจ้า.

ฟราย (Fry. 1963:13) กล่าวว่า การอ่าน คือ การตอบสนองสัญลักษณ์ทางภาษา

ซึ่งเป็นตัวแทนของภาษาพูด หัวใจการอ่านอยู่ที่การเข้าใจความหมาย

จากความหมายของการอ่านข้างต้นสรุปได้ว่า การอ่าน คือ กระบวนการแปลความจากตัวอักษร สัญลักษณ์คำ กลุ่มคำหรือวลี และประโยคออกมาเป็นความคิดอย่างมีเหตุผล โดยอาศัยความสามารถ

ในการแปลความในการสื่อสาร การตีความการจับใจความสำคัญ และการสรุปความ เพื่อให้เกิดความเข้าใจอย่างมีจุดมุ่งหมาย และสามารถสรุปเรื่องราวที่อ่านได้

ความสำคัญของการอ่าน

สภาพสังคมในปัจจุบันมีการเปลี่ยนแปลงทั้งด้านวัตถุ เทคโนโลยีใหม่ ๆ จึงจำเป็นที่ต้องสนใจ

การอ่าน เพื่อติดตามความก้าวหน้าในสังคมที่เปลี่ยนแปลงอยู่ตลอดเวลา การอ่านเป็นเครื่องมือที่ทำให้เกิดการเรียนรู้ที่สำคัญที่สุด เพื่อให้ผู้อ่านได้เกิดความคิด ความรู้ และได้พัฒนาสติปัญญา ดังคำกล่าวต่อไปนี้

สุขุม เฉลยทรัพย์ (2531:14 – 15) ได้สรุปความสำคัญของการอ่านไว้ 3 ประการ คือ

1. การพัฒนาเศรษฐกิจและสังคม การอ่านจะช่วยให้เป็นคนทัน

กับความเจริญก้าวหน้าของวิชาการทุก ๆ สาขา บุคคลจำเป็นต้องปรับปรุงตัวเองให้เหมาะสม

กับการเปลี่ยนแปลงของสิ่งแวดล้อม

1. ด้านของความเป็นชาติและอารยธรรม ถ้าประชาชนของประเทศใด

มีจำนวนเปอร์เซ็นต์ของการอ่านออกเขียนได้สูง แสดงว่าชาตินั้นเป็นชาติที่มีอารยธรรมสูง ในขณะเดียวกัน

ถ้าพลเมืองของประเทศมีความสนใจในการอ่านหนังสือมากด้วยแล้วพลเมืองของประเทศนั้น

ก็จะเป็นผู้มีวัฒนธรรมสูงด้วย

1. การดำรงชีวิต การอ่านจะสร้างประสบการณ์พื้นฐานประกอบสัมมาอาชีพ

นอกจากนั้นการอ่านยังส่งเสริมให้คนเกิดความเข้าใจและมีความชำนาญในวิชาชีพประเภทต่าง ๆ มากขึ้น การอ่านส่วนใหญ่สร้างความสำเร็จในการดำเนินชีวิตได้อย่างมาก ผู้ใดมีความสามารถพิเศษในการอ่านมักจะได้รับความเจริญก้าวหน้ารวดเร็ว

มัลลิกา ภักดีณรงค์ (2531:15) ได้สรุปถึงความสำคัญของการอ่านไว้ 3 ประการคือ

1. 1. การอ่านก่อให้เกิดการพัฒนาด้านความคิด
2. 2. การอ่านก่อให้เกิดความรู้ที่กว้างขวางก้าวหน้า

3. การอ่านก่อให้เกิดความเพลิดเพลิน

ฉวีลักษณ์ บุญยะกาญจน์ (2535:16) ได้กล่าวถึง ความสำคัญการอ่านไว้ว่า

การอ่านเป็นสิ่งจำเป็น และก่อให้เกิดประโยชน์แก่มนุษย์ทุกด้าน ทุกโอกาส ทั้งในด้านการศึกษาหาความรู้

การประกอบอาชีพ และการพักผ่อนหย่อนใจ การอ่านช่วยส่งเสริมความรู้ ความคิดให้เพิ่มพูนขึ้น

สุจริต เพียรชอบ และสายใจ อินทรัมพรรย์ (2536: 98) ได้กล่าวถึง

ความสำคัญของการอ่านว่า การอ่านเป็นทักษะสำคัญและใช้มากในชีวิตประจำวัน เพราะเป็นทักษะ

ที่นักเรียนใช้แสวงหาความรู้ต่าง ๆ

สนิท ตั้งทวี (2536:3) การอ่านหนังสือมีส่วนช่วยสร้างความสำเร็จในการดำเนินชีวิต

ได้อย่างมาก ผู้ใดมีความสามารถพิเศษในการอ่าน มักจะได้รับความเจริญ ก้าวหน้าอย่างรวดเร็ว

และรุ่งเรืองกว่าผู้ที่ไม่ค่อยมีนิสัยรักการอ่าน ผู้ที่อยู่ในสถาบันการศึกษานั้น การอ่านหนังสือเป็นสิ่งจำเป็น

แก่เขาเหล่านั้นอย่างยิ่ง เพราะผู้ที่อยู่ในวงการศึกษาจะต้องติดตามความเคลื่อนไหวทางวิชาการอยู่เสมอ

สุจริต เพียรชอบ และสายใจ อินทรัมพรรย์ (2536:136) ได้กล่าวไว้ว่า ทักษะการอ่าน

เป็นทักษะที่สำคัญมาก และใช้มากในชีวิตประจำวันเพราะเป็นทักษะที่นักเรียน

ใช้แสวงหาสรรพวิทยาต่าง ๆ เพื่อความบันเทิง และการพักผ่อนหย่อนใจผู้มีนิสัยรักการอ่าน

และ มีทักษะในการอ่าน มีอัตราเร็วในการอ่านสูง ย่อมแสวงหาความรู้ และศึกษาเล่าเรียน

ได้อย่างมีประสิทธิภาพสามารถนำความรู้ที่ได้จากการอ่านไปใช้ในการพูดการเขียนเป็นอย่างดีหากนักเรียนที่มีพื้นฐานในการอ่านที่ดีแล้ว ย่อมสามารถนำไปใช้เป็นเครื่องมือในการศึกษาหาความรู้ในสาขาวิชาอื่น ๆ ได้เป็นอย่างดี

สรุปได้ว่า การอ่านเป็นทักษะมีความสำคัญต่อชีวิตประจำวัน ในการที่จะได้มาซึ่งความรู้ อันก่อให้เกิดความคิดสร้างสรรค์ เพื่อพัฒนาสังคมให้เจริญก้าวหน้า และเป็นเครื่องทำให้เกิดความสำเร็จ

ในการประกอบอาชีพอีกด้วย

จุดมุ่งหมายในการอ่าน

จุดมุ่งหมายในการอ่านย่อมแตกต่างกันไปในแต่ละคน ซึ่งการอ่านครั้งหนึ่ง ๆ นั้นอาจมีจุดมุ่งหมายอย่างใดอย่างหนึ่ง หรือหลายอย่าง ดังนี้

ประภาศรี สีหอำไพ (2524:331) ได้กล่าวว่า ความมุ่งหมายของการอ่านมีหลายประการคือ

1. อ่านเพื่อความเพลิดเพลิน

2. อ่านเพื่อให้ได้เนื้อหา

3. เพื่อความเข้าใจตนเองและผู้อื่น

4. เพื่อสร้างจินตนาการ

5. ปลุกใจให้กล้าหาญต่อสู้ชีวิตต่อไปตามเรื่องที่อ่าน

6. อ่านเพื่อวิจารณ์หรือปฏิทัศน์หนังสือ

มัลลิกา ภักดีณรงค์ (2531:14) ให้จุดมุ่งหมายการอ่านไว้ 6 ประการ

1. อ่านเพื่อจับใจความอย่างคร่าว ๆ
2. อ่านเพื่อจับใจความสำคัญ
3. อ่านเพื่อสำรวจรายละเอียดและจับใจความสำคัญทั่ว ๆ ไป
4. อ่านเพื่อเข้าใจอย่างถ่องแท้
5. อ่านเพื่อใช้วิจารณญาณ คิด ถาม ข้อความที่อ่าน
6. อ่านเพื่อวิเคราะห์ ข้อความหรือแนวคิดในเรื่องที่อ่าน

เสริมศรี หอทิมาวรกุล (2537: 349) ได้แบ่งจุดมุ่งหมายของการอ่านออกเสียง

และการอ่านในใจไว้ดังนี้ คือ

1. เพื่อส่งเสริมให้เด็กเข้าใจกลไกในการอ่านเบื้องต้น เช่น การกวาดสายตา

การสังเกตการจับหนังสือ เป็นต้น

2. เพื่อส่งเสริมให้เด็กอ่านคำ ประโยคสั้น ๆ ได้ โดยเข้าใจความหมายได้ถูกต้องและออกเสียงได้ชัดเจน

3. เพื่อส่งเสริมให้เด็กอ่านออกเสียงได้อย่างถูกต้อง และอ่านในใจ

และสามารถเก็บใจความและเรื่องราวต่าง ๆ จากเรื่องที่อ่านได้

1. เพื่อส่งเสริมให้เด็กรู้จักแสดงความคิดเห็น และวิจารณ์เรื่องราว

ประกอบการอ่าน

1. เพื่อส่งเสริมให้เด็กเกิดจินตนาการ เมื่อได้อ่านข้อความในหนังสือ

และสามารถถ่ายทอดจินตนาการออกมาเป็นคำพูดหรือข้อเขียนได้

6. เพื่อปลูกฝังให้เด็กมีนิสัยรักการอ่าน ให้เห็นความจำเป็นของการอ่าน

ตลอดจนเลือกหนังอ่านได้ตามความสนใจของตนเอง

1. เพื่อส่งเสริมให้เด็กเกิดความสนใจ และเจตคติที่ดีต่อวรรณคดี

โดยรู้จักอ่านร้อยแก้วและร้อยกรองที่เหมาะสม

8. เพื่อส่งเสริมให้เด็กรู้จักหาความหมายของศัพท์ โดยใช้หนังสืออ้างอิง

จากพจนานุกรมหรือปทานุกรม

9. เพื่อส่งเสริมให้เด็กมีความรู้ในสิ่งแวดล้อม สนใจปัญหา

และเหตุการณ์ประจำวัน

แฮร์ริส,ดักลาส อี (2545:54) ได้กล่าวถึงจุดมุ่งหมายของการอ่านไว้ 3 ประการ ดังนี้

1. อ่านเพื่อพัฒนาสมรรถภาพทางด้านการอ่าน
2. อ่านเพื่อจับใจความสำคัญ
3. อ่านเพื่อความเพลิดเพลิน

จากจุดมุ่งหมายของการอ่าน สรุปได้ว่า อ่านเพื่อให้เกิดความรู้ ความคิด ความเพลิดเพลิน

ซึ่งสิ่งเหล่านี้เป็นจุดสำคัญที่ผู้อ่านต้องมีจุดมุ่งหมายในการอ่านว่า อ่านเพื่ออะไร ดังนั้น

สิ่งที่จะทำให้อ่านได้อย่างเข้าใจ คือต้องจับใจความสำคัญให้ได้

ประเภทของการอ่าน

นักวิชาการได้จำแนกประเภทของการอ่านไว้ ดังนี้

ยรรยง มีสติ (2525:24) กล่าวว่า การอ่านประเภทใดก็ตามไม่ว่าจะเป็นการอ่านในใจ

หรือการอ่านออกเสียงควรมีหลักสำคัญดังนี้

1. การอ่านในใจ ต้องมีความแม่นยำในการจับตาดูตัวหนังสือ การเคลื่อนสายตา

จากต้นวรรคไปสู่ท้ายวรรค และการแบ่งช่องระหว่างวรรคหนึ่งผ่านไปสู่วรรคหนึ่งความแม่นยำ

ในการกวาดสายตา เป็นสิ่งที่จะต้องนึกให้รวดเร็วจึงสามารถเก็บได้ครบทุกคำ การเปลี่ยนบรรทัด

ต้องคล่องแคล่วเมื่อจะย่อหน้าหนึ่งควรจะหยุดคิดเล็กน้อย เพื่อสรุปความคิดว่า ย่อหน้าที่อ่านจบลง

กล่าวถึงอะไร เนื้อหาสำคัญอยู่ที่ไหน

1. การอ่านออกเสียง การอ่านออกเสียงมีจุดมุ่งหมายเพื่อให้ผู้อื่นฟัง

ควรถือหลักธรรมชาติของเสียง อ่านถูกต้องตามหลักภาษาเป็นเกณฑ์สำคัญในการพิจารณาออกเสียง เช่น คำพ้องรูป คำควบกล้ำ คำสมาส ไม้ยมก เป็นต้น แม้การอ่านถูกต้อง ก็ควรมีการเน้นเรื่องที่สำคัญ เว้นระยะ

แบ่งวรรคตอนในส่วนที่อ่านให้ถูกต้องด้วย

ทัศนีย์ ศุภเมธี (2534: 84) ได้แบ่งการอ่านออกเป็น 2 ประเภท ดังนี้ คือ

1. การอ่านในใจ เป็นการอ่านเพื่อขวนขวายหาความรู้และความเพลิดเพลิน

ให้แก่ตนเอง การอ่านประเภทนี้มุ่งฝึกอัตราเร็ว และการจับใจความสำคัญซึ่งเป็นการอ่าน

ที่นับวันแต่จะมีความสำคัญเพิ่มขึ้น นักเรียนและนักศึกษาควรได้รับการฝึกฝนให้อ่านเป็นไม่เพียงแต่อ่านได้

หรืออ่านออกเท่านั้น แต่จะมีความสามารถดังต่อไปนี้คือ สรุปความ แปลความ ขยายความ และวิเคราะห์คำหรือเนื้อเรื่องและวิพากย์วิจารณ์เนื้อเรื่องได้

2. การอ่านออกเสียงได้แก่

* 1. อ่านออกเสียงร้อยแก้ว เพื่อสื่อสารให้ผู้อื่นรู้เรื่องและเข้าใจ
  2. อ่านออกเสียงบทร้อยกรองประเภทต่าง ๆ เพื่อความไพเราะ

ให้ผู้ฟังเกิดความเพลิดเพลินและซาบซึ้ง

จากที่กล่าวมาข้างต้นพอสรุปได้ว่าการอ่านแบ่งออกเป็น 2 ประเภทใหญ่ คือการอ่านออกเสียง

และการอ่านไม่ออกเสียง หรือเรียกว่าการอ่านในใจ ไม่ว่าจะเป็นการอ่านประเภทใด ผู้อ่าน

จะต้องมีความเข้าใจในสิ่งที่อ่าน การอ่านจึงจะเกิดประโยชน์ต่อผู้อ่าน

ขั้นตอนในการอ่านจับใจความ

ขั้นตอนในการอ่านจับใจความ นับว่าเป็นบันไดที่จะนำไปสู่ความสำเร็จของการอ่าน เพราะผู้อ่านจะต้องพัฒนาการตามลำดับขั้นที่เหมาะสม คือ จากง่ายไปหายาก ซึ่งมีผู้ให้ความหมายของขั้นตอน

ในการอ่านจับใจความ ไว้ดังนี้

สายสุนี สกุลแก้ว (2534:24) ได้จัดอันดับขั้นตอนในการอ่านจับใจความไว้ 4 ระดับ ดังนี้

1. การอ่านขั้นพื้นฐาน (Literal Reading) หมายถึง การอ่านที่นักเรียนสามารถ

จับใจความ และมีความเข้าใจในเรื่องได้ชัดเจน

1. การอ่านขั้นแปลความ (Interpretaive Reading) หมายถึง การอ่านที่ผู้เรียน

สามารถเข้าใจความหมายของเรื่องได้ ผู้เรียนจะต้องอาศัยการอ่านที่รอบคอบ เพื่อที่จะประมวล

เรื่องราวต่าง ๆ แล้วนำมาสรุปความโดยอาศัยเหตุผลที่เกิดขึ้นมีการเปรียบเทียบ คาดการณ์ตลอดจนมองเห็นความสัมพันธ์ของเหตุการณ์ต่าง ๆ

1. การอ่านขั้นวิเคราะห์ (Critical Reading) หมายถึง การอ่านที่ผู้อ่านสามารถ

ประเมินได้ว่าผู้เขียนมีวัตถุประสงค์ในการเขียนอย่างไร มีเหตุผลอย่างไร ผู้อ่านจะสามารถตัดสินคุณค่า

ความถูกต้องว่าดีหรือไม่ดีอย่างไร

1. การอ่านขั้นสร้างสรรค์ (Creative Reading) หมายถึง การอ่านที่ผู้อ่าน

สามารถขยายความคิดของตนให้กว้างไกล และสามารถแสดงความคิดเห็นในเรื่องที่อ่านในแนวทางใหม่ ๆ

ได้เป็นอย่างดี

ฉวีลักษณ์ บุญยะกาญจน์ (2535:75) จัดขั้นตอนการอ่านจับใจความไว้ 3 ระดับ ดังนี้

1. การอ่านเอาเรื่อง (Literal Reading) การอ่านระดับนี้บ่งชัดแล้วว่า

อ่านหนังสือออก อ่านได้ อ่านแล้วรู้เรื่องว่าอ่านอะไร เป็นอย่างไร เกี่ยวข้องกับใคร ผู้อ่านใช้ความสามารถด้านความจำเป็นส่วนใหญ่

2. การอ่านขั้นแปลความ ตีความ ขยายความ (Interpretative Reading)

ผู้อ่านต้องใช้ความสามารถนอกเหนือไปจากการอ่านเอาเรื่อง คือต้องจำเรื่อง แปลความ ต้องขยายความ

เป็นระดับความเข้าใจที่สูงไปกว่าการอ่านเอาเรื่อง

3. การอ่านขั้นวิจารณ์ (Critical Reading) การอ่านในระดับนี้ต้องใช้ความสามารถสติปัญญาชั้นสูง โดยอาศัยการอ่านระดับอ่านเอาเรื่อง การแปลความ

เมื่อพิจารณาถึงขั้นตอนในการอ่านจับใจความนั้น จะเห็นได้ว่าผู้รู้มักจัดเรียงลำดับจากง่ายไปหายาก

เพื่อความสำเร็จในการอ่านจับใจความ ผู้สอนจำเป็นต้องจัดกระบวนการเรียนรู้ให้เป็นไปตามลำดับขั้นตอน ดังกล่าว เพื่อพัฒนาการอ่านจับใจความให้มีประสิทธิภาพ

หลัก และทฤษฎีการอ่าน

นักศึกษาของไทยได้กล่าวถึงทฤษฎีที่เกี่ยวข้องกับการอ่านไว้หลายท่านดังนี้

สุมิตรา อังวัฒนกุล (2527:108 – 111) ได้กล่าวถึงทฤษฎีการอ่านไว้ดังนี้

1. การอ่านที่เน้นพฤติกรรมการเรียนรู้เป็นการเชื่อมโยงระหว่างสิ่งเร้า

และการตอบสนอง โดยการเสริมแรงที่เหมาะสม ในขณะที่ตอบสนองต่อสิ่งเร้าจะทำให้เกิดการเรียนรู้

ได้ดีขึ้น ดังนั้นการอ่านจึงเกี่ยวข้องกับการเรียนรู้ที่มีการจัดลำดับไว้อย่างต่อเนื่อง ซึ่งหมายถึงการอ่าน

ต้องประกอบด้วยทักษะเบื้องต้นและทักษะที่มีความซับซ้อนแต่ทักษะที่เป็นพื้นฐานก็จะถูกหลอมรวม

เข้าด้วยกัน โดยผ่านกลวิธีฝึกให้นักเรียนแยกแยะ ได้ว่าส่วนใดเป็นเรื่องที่เกี่ยวกับอักษร และส่วนใด

เป็นเรื่องที่เกี่ยวกับเนื้อหา

2. การอ่านที่เน้นความรู้ความเข้าใจ ทฤษฎีความรู้ความเข้าใจที่มีแนวคิดว่า พฤติกรรมทุกอย่างจะต้องประกอบด้วยองค์ประกอบ 3 อย่าง คือ ประสบการณ์ ในการเรียนรู้การรู้จักสะสมความรู้ และการนำความรู้ไปใช้ ดังนั้นจึงเป็นหน้าที่ของสมองส่วนกลางในการตีความ

และการแปลความต่าง ๆ การเรียนรู้จึงขึ้นอยู่กับการเชื่อมโยงความรู้ใหม่เข้ากับประสบการณ์เดิม

และแสดงออกอย่างเหมาะสม

3. การอ่านที่เน้นทฤษฎีพัฒนาการ มีแนวคิดในการเรียนรู้เกิดขึ้นตั้งแต่

วัยที่ต้องพึ่งผู้อื่น และจะพัฒนาไปเรื่อย ๆ ตามวัย สิ่งสำคัญของช่วงอายุ คือจะมีการเรียนรู้ทักษะเฉพาะอย่าง ในแต่ละช่วงอายุถ้าช่วงอายุไหนไม่เกิดการเรียนรู้ที่เหมาะสม พัฒนาการการเรียนรู้ในช่วงนั้นก็จะบกพร่องไป และจะมีผลกระทบต่อการเรียนในส่วนภายหลัง ดังนั้น การอ่านจึงเป็นกระบวนการรับรู้ซึ่งมีพื้นพื้นฐาน

มาจากช่วงพัฒนาการต่าง ๆ ตามความสามารถที่นักเรียนแสดงออกในการอ่านเป็นเครื่องชี้ให้เห็นระดับพัฒนาการของนักเรียน

แม้นมาศ ชวลิต (2528:9) ให้คำแนะนำเกี่ยวกับการอ่านเบื้องต้น ดังต่อไปนี้

1. อย่าเริ่มด้วยการอ่านชั้นสูงเกินสติปัญญา
2. อ่านตามความสนใจและรสนิยม
3. อย่าฝืนอ่าน ต้องมีความสุขในการอ่าน
4. พัฒนาการตามระดับความรู้
5. อ่านเรื่องเดียวกันหลายครั้งจะได้รสต่างกัน
6. เลือกอ่านงานเขียนของนักเขียนอาวุโสที่มีทรรศนะตรงกัน
7. อ่านได้ทุกเวลาอย่าผัดผ่อน
8. ต้องอ่านด้วยวิจารณญาณ
9. อย่าเบื่อง่ายต้องมีเหตุผลของตนเอง และเป็นสากล

บันลือ พฤษะวัน (2532:16 – 17) ได้กล่าวถึงการเรียนอ่านของเด็กไว้ 3 ทางคือ

1. เด็กเรียนอ่านโดยอาศัยตาสังเกตภาพที่สัมผัสกับคำ ภาพที่แสดงอาการเคลื่อนไหวสัมพันธ์กับประโยค การเรียนด้วยวิธีนี้อาศัยภาพเป็นเครื่องช่วยอ่านเรื่องราวโดยอาศัยสถานการณ์ของภาพเป็นเครื่องบอกความเป็นไปของเรื่อง

2. เด็กเรียนอ่านโดยใช้เสียงพาไป ใช้หูวิเคราะห์เสียงแล้วผสมเสียงอ่าน

การอ่านแบบนี้อาศัยหูวิเคราะห์เสียงผสมเสียงอ่านคำ แล้วอ่านออกเสียงตามไป

3. เด็กเรียนโดยอาศัยการจำรูปคำ การจำโครงร่างหยาบภายนอก ซึ่งคำเหล่านี้

มีความหมายเด่นชัด เด็กจะระลึกถึงประสบการณ์เดิมเป็นเครื่องช่วยแปลความหมาย

และการแปลความหมายของประโยค ซึ่งสามารถทำความเข้าใจความหมายได้เด่นชัด

เป็นการเรียนอ่านด้วยสมอง

ทฤษฎีที่กล่าวมานั้น เป็นทฤษฎีการอ่านที่เน้นการจัดลำดับข้อความ เน้นวิเคราะห์ และเชื่อมโยงข้อความ รวมทั้งทฤษฎีการอ่านที่เน้นพฤติกรรม เน้นความรู้ความเข้าใจ และ เน้นทฤษฎีพัฒนาการ ตลอดจนวิธีการเรียนอ่านของเด็ก ซึ่งมีอยู่ 3 ทาง ด้วยกัน คือ การสังเกตภาพที่สัมพันธ์กับคำ อ่านโดยใช้เสียงพาไป การจำรูปคำ ซึ่งทฤษฎีเหล่านี้สามารถนำไปใช้เป็นหลักในการจัดกิจกรรมการเรียนการสอนอ่าน

เพื่อความเข้าใจเพื่อให้เกิดผลดี

ความเข้าใจในการอ่าน

ความเข้าใจในการอ่านนับว่าเป็นจุดมุ่งหมายหรือประเด็นหลักของการอ่าน เพราะการอ่าน

แม้ว่าจะอ่านได้รวดเร็ว ถ้าผู้อ่านไม่เข้าใจสิ่งที่ตนอ่าน ถือว่าการอ่านไม่มีประสิทธิภาพ ซึ่งมีผู้ให้ความหมาย

ของความเข้าใจในการอ่าน ดังนี้

ชวาล แพรัตกุล (2520:174) ให้ความเห็นว่า ความเข้าใจสามารถแสดงออกมาด้วยพฤติกรรม 3 ประการ คือ

1. การแปลความ คือ สามารถแปลความหมายของสิ่งต่าง ๆ ได้โดยแปลลักษณะและนัยของเรื่อง ซึ่งเป็นความหมายที่ถูกต้อง และใช้ได้ดีสำหรับเรื่องนั้น ๆ โดยเฉพาะ

2. การตีความ คือ ความสามารถจับใจความสำคัญระหว่างชิ้นส่วนย่อย ๆ

ของเรื่องนั้นจนสามารถนำมากล่าวอีกนัยหนึ่ง

3. การขยายความ คือ ความสามารถขยายความหมายตามนัยของเรื่องนั้น

ให้กว้างไกลจากสภาพข้อเท็จจริงเดิมได้

เสาวณี คลองน้อย (2530:16) ได้สรุปองค์ประกอบของความสามารถในการอ่าน ดังนี้

1. ความสามารถเชิงถ้อยคำทั่วไป ซึ่งหมายถึง ความรู้เกี่ยวกับคำ ประกอบด้วย ความกว้าง ความลึก และขอบเขตของศัพท์

2. ความเข้าใจในสิ่งที่อ่าน หมายถึง ทักษะการรวบรวมข้อมูลในเรื่อง

ความเข้าใจความหมาย ตามที่ปรากฏในเรื่อง และความสามารถที่จะทำตามคำแนะนำ

เฉพาะเรื่องที่กำหนดให้อ่าน

3. ความเข้าใจความหมายแฝงของสิ่งที่อ่าน หมายถึง การมีเหตุผลเกี่ยวเนื่องกัน

ในการอ่าน การดึงข้อสรุปจากสิ่งที่อ่าน การทำนายผล การเข้าใจความหมาย ของคำจากเนื้อหาที่ปรากฏ ความเข้าใจจุดสำคัญของเรื่อง การจัดลำดับความคิด การตีความของสิ่งที่อ่าน การนำข้อมูลไปใช้แก้ปัญหา การสรุปหลักการหรือข้อยุติจากเรื่องที่อ่าน หรือ อีกนัยหนึ่ง คือ การที่ผู้อ่านมีปฏิกิริยาตอบสนอง

ที่คล่องแคล่ว ใช้ความคิดได้อย่างกว้างขวาง ลึกซึ้งกว่าข้อมูลที่ปรากฏ

4. การเข้าถึงเจตนาหรือความตั้งใจของผู้เขียน การเข้าใจหลักการ

และกลวิธีการเขียน ผู้เขียนจะกระทำได้บรรลุจุดมุ่งหมายที่สร้างขึ้น

นิลวรรณ สิทธิอาษา (2539:17) ได้ให้คำจำกัดความเข้าใจในการอ่านไว้ว่า

ความเข้าใจในการอ่าน คือ ความสามารถที่จะเข้าใจในลายลักษณ์อักษร หรือข้อความที่อ่านอย่างครบถ้วน

วิมลรัตน์ สุนทรโรจน์ (2540:35) กล่าวว่า ผู้อ่านที่อ่านแล้วเข้าใจได้ดี

จะต้องมีความสามารถ ดังนี้

1. การเก็บใจความสำคัญและระลึกได้เมื่อต้องการ
2. เลือกอ่านแต่หัวข้อสำคัญ
3. ตีความ เข้าใจความสำคัญและแนวความคิดในเรื่องได้
4. สรุปเรื่องราวต่าง ๆ จากเรื่องที่อ่านได้
5. สรุปและประเมินค่าเนื้อเรื่องที่ตนอ่านได้
6. เชื่อมโยงความรู้ที่ได้มากับประสบการณ์

จากที่กล่าวมาข้างต้น ความเข้าใจในการอ่าน คือ การที่สามารถจับใจความสำคัญ การแปลความ

การตีความ ขยายความ และการสรุปความ

ระดับความเข้าใจในการอ่าน

ในการอ่านสื่อใด ๆ ก็ตามผู้อ่านไม่สามารถทำความเข้าใจกับเรื่องที่อ่านได้การอ่านนั้น ๆ

ย่อมไม่เกิดประโยชน์ ซึ่งผู้เชี่ยวด้านการอ่านได้กล่าวถึงความเข้าใจในการอ่านไว้ต่าง ๆ ดังนี้

สายสุนี สกุลแก้ว. (2534:21 ; อ้างอิงมาจาก Berret. 1960:152) ได้จัดลำดับ

ขั้นการอ่าน โดยอาศัยหลักการแบ่งประเภท วัตถุประสงค์ของการศึกษาออกเป็น 5 ขั้น ดังนี้

1. ระดับการอ่านตามตัวอักษร (Literal Comprehension Level) คือ

ความสามารถในการอ่านจับใจความรายละเอียดต่าง ๆ จับใจความสำคัญลำดับเหตุการณ์ต่าง ๆ

สามารถเปรียบเทียบเรื่องราวที่อ่านทั้งในแง่ของความแตกต่างและความเหมือน ทราบความสัมพันธ์

ระหว่างเหตุผล ทราบถึงลักษณะเฉพาะของตัวละครในเรื่องที่อ่านและสามารถจำและทบทวนเรื่องที่อ่านได้

2. ระดับการจัดเรียบเรียงใหม่ (Reorganization Level) ความสามารถ

ในการแยกแยะประเภทของสิ่งของต่าง ๆ ให้สามารถย่อเรื่องที่อ่านได้ทั้งหมดหรือข้อความบางตอนได้ สามารถสรุปและสังเคราะห์เรื่องที่อ่านได้

3. ระดับการให้ความคิดเห็น (Inferential Comprehension Level) ได้แก่ ความสามารถในการคิดเห็น และรายละเอียดที่ได้จากการอ่านความคิดเห็น และ ประสบการณ์ส่วนตัว

มาใช้สรุปให้หัวข้อวินิจฉัย สนับสนุนรายละเอียดสรุปใจความสำคัญ ลำดับเหตุการณ์ และการตีความ

ของภาษาซึ่งมิได้ปรากฏให้เห็นโดยตรงจากข้อความที่อ่าน

4. ระดับประเมินผล (Evaluation) เป็นความสามารถที่จะตัดสิน และประเมินผลด้วยตนเองว่า เรื่องที่อ่านนั้นอะไรเป็นข้อเท็จจริง (Fact) อะไรเป็นจินตนาการ (Fantasy)

อะไรเป็นความคิดเห็น (Opinions) ตลอดจนสามารถประเมินความเชื่อถือได้ของเรื่องที่อ่าน และประเมินผลในแง่ของความคิดเห็นส่วนตัวว่า มีคุณค่าเหมาะสมที่จะยอมรับหรือไม่

1. ระดับซาบซึ้ง (Appreciation) ความสามารถในระดับนี้เป็นการอ่าน

ในระดับสูงสุด คือมีอารมณ์ตอบสนองตามเนื้อเรื่อง ตามภาษาของผู้เขียน ตลอดจนการสร้างภาพพจน์

และการแสดงออกทางอารมณ์ จากการที่ได้อ่านเรื่องราว

จรรยา บุญมีประเสริฐ (2537:23) ได้แสดงความเห็นว่า ความเข้าใจ ในการอ่านไม่ได้จำกัดอยู่ที่เพียงการตอบคำถามได้ถูกต้องเท่านั้น แต่หมายถึงความเข้าใจ 2 ระดับ คือ

1. ระดับต่ำ ความเข้าใจระดับนี้จะเกิดขึ้นก็ต่อเมื่อผู้อ่านพอใจกับสิ่งที่ตนอ่านเข้าใจความหมาย และมโนทัศน์อย่างถูกต้องตามหลักไวยากรณ์

2. ระดับสูง นักเรียนต้องจับใจความสำคัญให้ได้ เข้าใจถึงแก่นแท้ของแนวคิด

ที่เขียนอยู่และสามารถเปรียบเทียบแนวคิดเหล่านั้นกับสิ่งที่เคยรู้มาเพื่อที่จะรับเอาสาระสำคัญ

และแนวคิดใหม่มาผสมผสานเป็นมโนทัศน์ทั้งใหม่และเก่าให้เข้าด้วยกัน

ดัลล์แมน (Dalman. 1974:166) ได้แบ่งระดับการอ่านออกเป็น 3 ระดับ คือ

1. ระดับความเข้าใจข้อเท็จจริง (Factual Level) หมายถึง ความเข้าใจเนื้อเรื่อง

ที่อ่านตามตัวหนังสือที่เขียนไว้

2. ระดับความเข้าขั้นตีความ (Interpretative Level) คือความเข้าใจโดยอาศัย

การสรุปความ ตีความ และแปลความหมายจากเรื่องที่อ่านได้

3. ระดับความเข้าใจขั้นประเมินค่า (Evaluation Level) คือ ความสามารถ

ในการประเมินค่า สิ่งที่ผ่านมาโดยอาศัยความรู้และประสบการณ์ของผู้อ่านพิจารณาตัดสิน

เมื่อพิจารณาถึงระดับความเข้าใจการอ่านนั้น จะเห็นได้ว่าระดับของความเข้าใจในการอ่านนั้น

จะมีความแตกต่างกัน ซึ่งขึ้นอยู่กับจุดประสงค์ของการอ่าน และความสามารถของผู้อ่าน เพราะถ้าผู้อ่าน

ไม่สามารถเข้าใจสิ่งที่อ่านไม่สามารถจับใจความสำคัญของสิ่งที่อ่าน จะไม่สามารถนำความรู้ ความคิด

จากสิ่งที่อ่านไปใช้ให้เกิดประโยชน์ ฉะนั้นในการสอนอ่านจับใจความ ผู้สอนจำเป็นต้องฝึกฝนให้นักเรียน

มีคุณสมบัติเหล่านี้ เพื่อพัฒนาการอ่านจับใจความให้ได้ผล

องค์ประกอบของความเข้าใจในการอ่าน

ความเข้าใจในการอ่านมีองค์ประกอบที่สำคัญหลายประการด้วยกัน ได้มีผู้กล่าวถึงองค์ประกอบของความเข้าใจในการอ่านไว้ดังนี้

จรรยา บุญมีประเสริฐ (2537:25) กล่าวว่า องค์ประกอบพื้นฐานที่สำคัญของความเข้าใจ

ในการอ่านมีอยู่ 9 ประการต่อไปนี้ คือ

1. ความรู้ในเรื่องศัพท์
2. ความมีเหตุผลในการอ่าน ความสามารถในการหาความหมาย และรวบรวม

ความหมายของใจความหลาย ๆ ใจความเข้าด้วยกัน

3. ความสามารถในการค้นหาข้อความที่ผู้เขียนแสดงสาระสำคัญของเนื้อเรื่องอย่างกระจ่างแจ้ง เพื่อเป็นประโยชน์ในการรวมความคิดของเรื่องได้

4. ความสามารถในการแสดงความมุ่งหมาย ความสนใจ หรือ ความคิดของผู้เขียน

5. ความสามารถที่จะหาความมุ่งหมายของคำที่ไม่คุ้นเคยจากข้อความ

หรือสามารถตัดสินใจได้ว่าในบรรดาความหมายหลาย ๆ อย่างของคำนั้น ความหมายใดจะเหมาะสม

กับคำนั้น ในข้อความนั้น

6. ความสามารถในการรวบรวมเนื้อความย่อย ๆ ที่ปรากฏในเนื้อเรื่องที่อ่าน

7. ความสามารถในการติดตามวิธีดำเนินเรื่อง ของเรื่องราวที่อ่าน

และสามารถคาดคะเนเรื่องราวที่เกิดขึ้นก่อนและหลังเรื่องที่อ่านได้

8. ความรู้เรื่องวิธีการเขียนต่าง ๆ

9. ความสามารถในการหาใจความสำคัญของเรื่องที่อ่าน

บูช และ เฮิบเนอร์ (Bush and Heubner. 1970:79) ได้กล่าวถึงความ เข้าใจในการอ่าน

ว่าต้องประกอบด้วย

1. การตีความของหนังสือ หรือสัญลักษณ์ที่เขียนขึ้น
2. การจับความหมายได้
3. การซึมซาบหรือเข้าใจความคิดที่ผู้เขียนเสนอได้โดยตลอด
4. กระบวนการคิดหาเหตุผลและความหมาย

จากองค์ประกอบที่กล่าวมา จะเห็นได้ว่าการที่นักเรียนจะสามารถจับใจความ หรือเข้าใจความหมาย

ของเรื่องที่อ่านได้นั้น จะต้องประกอบด้วยความสามารถพื้นฐานหลายประการด้วยกัน เช่น

ความรู้ในเรื่องคำศัพท์ การเข้าใจประโยค ความสามารถในการหาใจความสำคัญ ความมีเหตุผลในการอ่าน ความสามารถเหล่านี้ครูต้องให้ความสนใจเป็นพิเศษที่จะสร้างให้มีขึ้นในตัวเด็ก โดยจะต้องได้รับการสร้าง

ที่ถูกต้องจึงจะเกิดประโยชน์กับเด็กต่อไป

การจัดการเรียนรู้ การอ่านโดยใช้วิธีให้นักเรียนเรียนรู้ด้วยตนเอง

การจัดการเรียนรู้ การอ่านโดยทั่วไป ครูมักใช้แบบเรียนเพื่อให้นักเรียนอ่านแบบเรียน

จะประกอบด้วย บทอ่าน คำศัพท์ สำนวน และคำถามที่เกี่ยวข้อง เนื้อเรื่องที่อ่านวิธีการสอนอ่านดังกล่าว

ทำให้ความสัมพันธ์ระหว่างครูกับนักเรียน มีเพียงเล็กน้อย คือครูมีหน้าที่บอกให้นักเรียนอ่าน

ตามแบบที่กำหนดให้แล้วตอบคำถามท้ายบท และครูจะเฉลยคำตอบภายหลัง นอกจากนี้ยังทำให้นักเรียน

ไม่มีส่วนร่วมในการจัดกิจกรรมการเรียนการสอนมากเท่าที่ควร เพราะไม่มีส่วนร่วมในการตัดสินใจ

ในการเลือกบทเรียน แบบฝึกหัดตลอดจนเป็นการไม่เปิดโอกาส ให้นักเรียนแสดงความคิดเห็น

เกี่ยวกับเรื่องที่อ่านให้เป็นการจำกัดในเรื่องความคิดที่จะสร้างสรรค์

ในปัจจุบันการจัดการเรียนรู้ การอ่านภาษาไทย มีแนวโน้มที่จะมุ่งการจัดกิจกรรมการเรียนรู้

ที่จะให้ความสำคัญแก่ผู้เรียนมากกว่าแต่ก่อน การจัดการเรียนรู้ โดยให้นักเรียน เรียนรู้ด้วยตนเอง

เป็นวิธีจัดการเรียนรู้ที่มีการส่งเสริมให้นักเรียนมีส่วนร่วมในการจัดกิจกรรมการเรียนการสอน

ได้เป็นอย่างมากที่สุด

### เอกสารเกี่ยวกับการอ่านจับใจความ

ความหมายของการอ่านจับใจความ

นักการศึกษาของไทยได้ให้ความหมายของคำว่า การอ่านจับใจความไว้ ดังนี้คือ

บันลือ พฤกษะวัน (2532 : 29 – 35) กล่าวว่า การอ่านเพื่อจับใจความเป็นการอ่าน

เพื่อทำความเข้าใจเนื้อเรื่อง เป็นการอ่านเพื่อต้องการทราบว่าเรื่องนั้นเป็นเรื่องเกี่ยวกับอะไร มีความสำคัญตรงไหน และหมายความว่าอย่างไร จะเห็นได้ว่าการอ่านเพื่อจับใจความส่วนใหญ่จะเน้น

เรื่องของความเข้าใจเรื่องที่อ่าน ค้นหาสาระสำคัญหรือประเด็นที่สำคัญของเรื่องที่อ่านได้

สายสุนี สกุลแก้ว (2534 : 24) ได้ให้ความหมายของการอ่านจับใจความ

ว่าเป็นความสามารถของผู้อ่านที่จะจับใจความสำคัญของเรื่องที่อ่านได้ถูกต้องตลอดจนวินิจฉัยคุณค่า

สิ่งที่ตนอ่านได้อย่างมีเหตุผล

โดยสรุปแล้ว การอ่านจับใจความ หมายถึง การทำความเข้าใจกับเนื้อเรื่องที่อ่าน

สามารถที่จะทราบสาระสำคัญของเรื่อง แปลความหมายของสิ่งที่ได้อ่าน และมีความเข้าใจจุดหมายสำคัญของเรื่องนั้น ๆ ได้เป็นอย่างดี

ทักษะการอ่านจับใจความ

การอ่านเป็นกระบวนการที่เกี่ยวข้องสัมพันธ์ทักษะหลายด้าน ทักษะต่าง ๆ เหล่านี้เป็นสิ่งที่จำเป็น

ที่จะต้องเกิดขึ้นในตัวเด็ก แต่ทักษะดังกล่าวไม่สามารถที่จะเกิดขึ้นเองได้ ครูผู้สอนต้องฝึกให้เกิดขึ้น

ในตัวเด็ก ได้มีผู้เชี่ยวชาญทางการอ่านได้กล่าวและเสนอแนะแนวทางไว้ดังนี้

วีณา วีสเพ็ญ (2521 : 147) กล่าวถึงทักษะการสอนอ่านเพื่อความเข้าใจว่า

1. ความสนใจของเด็ก เด็กแต่ละคนมีความสนใจไม่เหมือนกันควรส่งเสริม

ให้มีประสบการณ์การอ่านอย่างอย่างกว้างขวางตามความสนใจ

2. ทักษะการสอนอ่านครูผู้สอนควรคำนึงทักษะการอ่าน เช่น เด็กเล็ก ๆ

ชอบอ่านดัง ๆ เพื่อฟังเสียงของเองจึงจะเข้าใจ ส่วนเด็กโตครูควรส่งเสริมให้เด็กอ่านในใจ

และจับใจความให้มากขึ้น

3. การสร้างนิสัยในการอ่าน ครูต้องสร้างนิสัยให้เด็กรักการอ่านโดยวิธีต่าง ๆ

เช่น ให้เด็กทำบัตรรายการชื่อหนังสือที่อ่านและให้รายงานด้วย

4. จุดประสงค์ในการอ่าน ครูชี้แนวทางการอ่านให้เด็กโดยชี้ให้เห็นว่า

การอ่าน 2 ชนิด คือการอ่านเพื่อความรู้ และการอ่านเพื่อความบันเทิง

1. วิจารณญาณในการอ่าน ในการอ่านนอกจากจะอ่านเป็น และ อ่านแตกแล้ว

จะต้องเกิดวิจารณญาณ เกิดความเข้าใจลึกซึ้งในเรื่องที่อ่านด้วย

สมถวิล วิเศษสมบัติ (2528:73–75) กล่าวว่า สิ่งสำคัญที่ช่วยให้การอ่านเข้าใจได้ดี คือ

1. ความเข้าใจในการอ่าน หมายถึงความเข้าใจในลายลักษณ์อักษร

หรือข้อความที่อ่านอย่างครบถ้วน คืออ่านรู้เรื่อง

2. ความเร็วในการอ่าน มีความสำคัญรองลงมาจากความเข้าใจในการอ่าน

ผู้ที่อ่านได้เร็วและอ่านได้มากย่อมได้เปรียบในด้านการเรียน หรือการทำงานและอื่น ๆ

3. วิจารณญาณ เป็นส่วนหนึ่งของความเข้าใจ เพราะผู้อ่านหนังสือเข้าถึงจุดประสงค์ของผู้เขียน จะได้ไม่ตกเป็นเครื่องมือหรือเหยื่อการโฆษณาต่าง ๆ

4. นิสัย เกิดขึ้นเพราะการฝึก ถ้ามีนิสัยที่ดีในการอ่านจะช่วยให้อ่านได้เร็ว

เช่น ความตั้งใจที่จะอ่านอย่างแน่วแน่ การไม่ออกเสียง การไม่ทำปากขมุบขมิบ ไม่ใช้นิ้วหรือดินสอชี้

ขณะที่อ่าน

5. ความสนใจในการอ่าน ความสนใจสม่ำเสมอจะทำให้เกิดนิสัยรักการอ่าน

สุขุม เฉลยทรัพย์ (2531 : 191 ; อ้างอิงมาจาก Russel. 1961 : 148) ได้ให้ข้อเสนอแนะว่าทักษะในการอ่านนั้นต้องอาศัยการฝึกฝนอย่างเพียงพอโดยเฉพาะวัยเด็กจึงจะทำให้เกิดนิสัยรักการอ่าน ทักษะดังกล่าวที่ควรคำนึงถึงก็คือ

1. ความสามารถในการอ่านคือส่งเสริมให้เด็กอ่านด้วยความเข้าใจ
2. ความสามารถในการจำ จดจำคำใหม่ ๆ จากตอนที่อ่านได้
3. ความสามารถในการอ่านออกเสียงโดยมีจังหวะและออกเสียงให้ผู้ฟังสนใจ
4. มีความสนใจในการอ่านในใจได้เร็วกว่าการอ่านออกเสียง
5. มีความสามารถในการเลือกและจับกลุ่มความคิด ตลอดถึงการตอบปัญหา

และเข้าใจคำสั่ง

1. มีความรู้ในการปรับปรุงแก้ไขแสงสว่างในการอ่าน
2. มีความสามารถในการใช้การอ่าน เป็นแนวทางในการค้นหาความรู้

ในการแก้ไขปัญหาต่าง ๆ

สายสุนี สกุลแก้ว (2534 : 6) แนวคิดในการพัฒนาทักษะการอ่านทั้ง 4 ระดับ คือ

1. การอ่านขั้นพื้นฐาน (Literal Reading)
2. การอ่านขั้นแปลความ (Interpretaive Reading)
3. การอ่านขั้นวิเคราะห์ (Critical Reading)
4. การอ่านขั้นสร้างสรรค์ (Creative Reading)

อรรถ พลายระหาร. (2536 : 25 ; อ้างอิงมาจาก Guszuk. 1978 : 182) ได้เสนอแนวคิด เกี่ยวกับทักษะที่สำคัญในเรื่องการอ่านเพื่อความเข้าใจว่าการสอนให้นักเรียนมีความสามารถในการอ่าน

เพื่อความเข้าใจ ควรคำนึงถึงหลัก 6 ประการ คือ

1. การฝึกให้นักเรียนคาดการณ์ล่วงหน้าว่าสิ่งที่จะได้อ่านต่อไปในการอ่าน

น่าจะเป็นอย่างไร

1. การฝึกให้นักเรียนรู้จักแหล่งค้นคว้า เช่น ห้องสมุด รู้จักหนังสือ

ที่จะค้นคว้าหลาย ๆ ประเภท รู้จักส่วนต่าง ๆ ของหนังสือ

3. ฝึกให้นักเรียนรู้จักนำความรู้ที่ได้มาจัดระบบระเบียบเสียใหม่

4. การฝึกให้นักเรียนรู้จักพิจารณาว่าสิ่งใดมีความสำคัญควรจดจำ

5. การฝึกให้นักเรียนรู้จักประเมินผลสิ่งที่อ่านว่าเป็นความจริง

หรือความคิดส่วนตัวของผู้เขียน และเชื่อถือได้หรือไม่

จรรยา บุญมีประสิทธิ์ (2537 : 29) ได้เสนอแนะแนวทางการอ่านเพื่อ ความเข้าใจไว้ดังนี้

1. ให้นักเรียนเข้าใจข้อความ กลุ่มคำ ประโยค และข้อความสั้น ๆ

2. ฝึกให้นักเรียนจับความคิดที่สำคัญโดยตั้งคำถามให้ตอบ

1. ฝึกให้อ่านเพื่อสังเกตรายละเอียดที่เกี่ยวข้อง
2. ฝึกอ่านเพื่อคาดการณ์สิ่งที่เกิดขึ้นต่อไป
3. ฝึกให้อ่านโดยกำหนดว่าต้องการให้รู้เรื่องอะไรบ้าง
4. ฝึกให้อ่านเพื่อให้มีจินตนาการเพิ่มขึ้น
5. ฝึกให้อ่านเพื่อทราบแนวการจัดลำดับความ
6. ขยายความในคำตอบออกไปอีกเมื่อต้องการรายละเอียดที่จำเป็น

ของใจความสำคัญ

จะเห็นว่าการสอนอ่าน เพื่อให้นักเรียนเกิดความเข้าใจในเรื่องที่อ่านนั้นประกอบไปด้วยแนวทาง หรือขั้นตอนหลายประการ ครูผู้สอนต้องศึกษาให้เข้าใจและนำไปประยุกต์ใช้ให้เหมาะสมกับเนื้อหา

และโรงเรียนของตนเอง เพราะขั้นตอนและแนวทางบางอย่างอาจไม่เหมาะสมกับนักเรียนเสมอไป

ทุกขั้นตอน ครูผู้สอนต้องรู้จักเลือกใช้ให้เหมาะสมจึงจะทำให้เกิดประโยชน์สูงสุด

ในการจัดกิจกรรมการเรียนการสอน

ความสำคัญของการอ่านจับใจความ

ตามหลักสูตรประถมศึกษา พุทธศักราช 2521 (ฉบับปรับปรุง พ.ศ. 2533)

และหลักสูตรการศึกษาขั้นพื้นฐาน พ.ศ. 2544 ได้เน้นเรื่องการสอนอ่านจับใจความเป็นอย่างมาก

เพราะถ้านักเรียนมีพื้นฐานและทักษะการอ่านจับใจความที่ดีแล้ว นักเรียนสามารถที่จะใช้เป็นเครื่องมือ

ในการศึกษาหาความรู้ในสาขาวิชาแขนงอื่น ๆ ได้เป็นอย่างดี

สมบัติ มหาเรศ (2523 : 68 – 69) ได้เสนอความสำคัญของการสอนอ่านจับใจความไว้ว่า การอ่านจับใจความย่อมทำให้คนเรามีความฉลาดรอบรู้และเป็นนักปราชญ์ ในอนาคต ดังนั้นต้องให้นักเรียนเห็นความสำคัญของการอ่านจับใจความว่า การอ่านจับใจความเป็นเครื่องมือในการพัฒนาความพร้อม พัฒนานิสัย และพัฒนาทักษะความรู้ให้ผู้เรียนทุกคน

บันลือ พฤกษะวัน (2534 : 68) กล่าวว่า การอ่านที่มุ่งประโยชน์ได้ดีนั้น คือการอ่านในใจ เพราะการอ่านในใจที่ดีนั้น ผู้อ่านจะเข้าใจความหมาย และเรื่องราวการอ่านได้อย่างรวดเร็ว

สุจริต เพียรชอบ และสายใจ อินทรัมพรรย์ (2536 : 45) ได้กล่าวถึง

ความสำคัญของการอ่านในใจว่า ถ้านักเรียนมีทักษะในการอ่านในใจอย่างมีประสิทธิภาพ

นักเรียนก็จะเป็นที่รอบรู้ สามารถแสวงหาความรู้จากการอ่านได้อย่างมากมาย สามารถนำความรู้

ที่ได้จากการอ่านไปใช้ในการพูด และการเขียน

จากจุดมุ่งหมายของหลักสูตรประถมศึกษา พุทธศักราช 2521 (ฉบับปรับปรุง พ.ศ. 2533)

(กรมวิชาการ. 2535 : 16) และหลักสูตรการศึกษาขั้นพื้นฐาน พ.ศ. 2544 เพื่อให้นักเรียนมีความรู้เกี่ยวกับหลักเกณฑ์ในการอ่าน มีทักษะในการอ่านในใจ และอ่านออกเสียงได้ถูกต้อง คล่องแคล่วรวดเร็ว

สามารถถ่ายทอดอารมณ์ความรู้สึกจากเรื่องที่อ่านได้ สามารถจับใจความสำคัญคิดเชิงวิจารณ์

และวิเคราะห์ใจความสำคัญ ปฏิบัติตนจนเป็นนิสัยที่ดีในการอ่านหนังสือ

ประเภทของการอ่านจับใจความ

ประเภทของการอ่านจับใจความภาษาไทย

ชลธิชา กลัดอยู่ (2517 : 25 – 26) กล่าวไว้ว่าการอ่านจับใจความสำคัญของเรื่องที่อ่านนั้น

มีอยู่ด้วยกัน 2 ลักษณะ คือ

1. การอ่านเพื่อจับใจความส่วนรวม
2. การอ่านเพื่อจับใจความสำคัญ

การอ่านเพื่อจับใจความส่วนรวม หมายถึง การทำความเข้าใจเนื้อสำคัญของข้อความ

หรือเนื้อเรื่องที่อ่าน เพื่อให้มองเห็นความสำคัญและรายละเอียดของเนื้อหานั้น ๆ และเข้าใจจุดมุ่งหมายสำคัญของเนื้อหาหาเรื่องนั้น ๆ ได้ การอ่านประเภทนี้ทำได้โดยการพลิกดูและกวาดสายตาผ่านหัวข้อต่าง ๆ

เพื่อให้ทราบในแต่ละหัวข้อนั้นมีความสัมพันธ์กันอย่างไร และมีการดำเนินไปสู่จุดมุ่งหมายปลายทาง

ด้วยวิธีเชื่อมโยงเนื้อหาและแนวความตลอดจนข้อมูลต่าง ๆ อย่างไร

การอ่านเพื่อจับใจความสำคัญ เป็นการอ่านเพื่อทำความเข้าใจกับใจความสำคัญของเรื่องที่อ่าน ผู้อ่านที่ชำนาญจะไม่อ่านทุกตัวอักษร ในขณะเดียวกันกับผู้อ่านที่ไม่ชำนาญต้องอ่านอย่างพินิจพิจจารณา

จึงจะสามารถจำใจความสำคัญได้ ความสำคัญมิได้จำกัดแต่เพียงเนื้อเรื่องเท่านั้น นักอ่านที่ดี

จะต้องเก็บเนื้อหาสาระที่สำคัญของเรื่องหนึ่งได้หลายแง่ หลายมุม เช่น เก็บความรู้ เก็บเนื้อเรื่องที่สำคัญ

เก็บแนวคิด หรือทัศนคติของผู้เขียนตลอดจนจุดมุ่งหมายสำคัญของเรื่อง อาจจะมีอยู่หลายประการ

น้ำหนักความสำคัญอาจจะแตกต่างกันไป

หลักสำคัญในการอ่านจับใจความ

ในการสอนทักษะการอ่านจับใจความนั้นครูผู้สอนจะต้องคำนึงถึงหลักสำคัญในการนำไปปฏิบัติและใช้เป็นแนวทางในการจัดการเรียนการสอน ซึ่งจะช่วยให้การสอนอ่านจับใจความประสบผลสำเร็จ

บรรลุตามจุดมุ่งหมายที่ตั้งไว้โดยเฉพาะเรื่องของความสนใจในการอ่านจับใจความ ครูต้องมีความพยายาม

สร้างความสนใจให้กับนักเรียน เพื่อให้นักเรียนได้มองเห็นความสำคัญ และคุณค่าของการอ่านจับใจความ ในการจัดกิจกรรมการเรียนการสอนแต่ละครั้งครูผู้สอนต้องคำนึงปัจจัยต่าง ๆ ที่เกี่ยวของกับการอ่าน

ของนักเรียนสิ่งที่สำคัญอีกประการหนึ่งก็คือการวัดผลการสอนอ่านอยู่เสมอ เพื่อจะได้ทราบปัญหา

และแนวทางการแก้ไขข้อบกพร่องได้ทันท่วงที

สายสุนี สกุลแก้ว (2534 : 2) ได้ให้หลักการสอนอ่านไว้ว่า การสอนอ่านในแต่ละครั้ง

ครูควรให้นักเรียนรู้จุดมุ่งหมายของการสอน ต้องการอะไรจากเรื่องที่อ่านเพื่อจะได้นำไปสู่จุดนั้นได้เร็วขึ้น แล้วจึงอ่านข้อความให้จบอย่างคร่าว ๆ เพื่อจะได้ดูว่าเรื่องที่อ่านเกี่ยวข้องกับเรื่องใด ถ้าเป็นหนังสือทั้งเล่มควรอ่านสารบัญก่อน ขั้นตอนต่อไปอ่านโดยละเอียดให้ตลอดเรื่องในขณะที่อ่านพยายามตั้งคำถามขึ้นในใจว่าเรื่องที่อ่านเป็นเรื่องเกี่ยวกับอะไร เกิดขึ้นที่ใด เมื่อไร อย่างไร ผู้แต่ง มีจุดมุ่งหมายอย่างไร สิ่งสำคัญ

ควรฝึกอ่านจับใจความอยู่เสมอ จึงจะช่วยให้อ่านหนังสือได้เร็ว และจับใจความสำคัญได้ดี

จุดมุ่งหมายของการสอนอ่านจับใจความ

นักการศึกษาได้กำหนดจุดมุ่งหมายในการสอนอ่านจับใจความ ดังนี้ คือ

สายสุนี สกุลแก้ว (2534 : 27) ได้แบ่งจุดมุ่งหมายของการอ่านเพื่อจับใจความออกเป็น

6 ประการ ดังนี้

1. อ่านเพื่อจับใจความคร่าว ๆ (Scanning or Skimming Reading)

2. อ่านเพื่อจับใจความสำคัญ (Idea Reading)

3. อ่านเพื่อสำรวจรายละเอียดและใจความสำคัญโดยทั่ว ๆ ไป

(Exploratory Reading)

4. อ่านเพื่อเข้าอย่างถ่องแท้ (Study Reading)

5. อ่านเพื่อใช้วิจารณญาณติดตามข้อความที่อ่าน (Critical Reading)

6. อ่านเพื่อวิเคราะห์ข้อความหรือแนวคิดในเรื่องที่อ่าน (Analytical Reading)

หลักสูตรการศึกษาขั้นพื้นฐาน พุทธศักราช 2544 (กรมวิชาการ : 2545) ได้กำหนด

สาระที่ 1 : การอ่านมาตรฐาน ท 1.1 : ใช้กระบวนการอ่านสร้างความรู้และความคิดไปใช้ตัดสินใจ แก้ปัญหาและสร้างวิสัยทัศน์ในการดำเนินชีวิต และมีนิสัยรักการอ่าน การเรียนภาษาไทย

ช่วงชั้นที่ 2 (ป.4-ป.6) สาระการอ่านได้กำหนดมาตรฐานการเรียนรู้ช่วงชั้นไว้ 3 ประการคือ

1. สามารถอ่านได้คล่องและอ่านได้เร็วขึ้น เข้าใจความหมายของคำ สำนวน โวหาร การบรรยาย การพรรณนา การเปรียบเทียบ การใช้บริบท เข้าใจความหมายของถ้อยคำ สำนวน

และเนื้อเรื่อง และใช้แหล่งความรู้พัฒนาความสามารถในการอ่าน

2. สามารถแยกข้อเท็จจริงและข้อคิดเห็น วิเคราะห์ความ ตีความ สรุปความ

หาคำสำคัญในเรื่องที่อ่านและใช้แผนภาพโครงเรื่องหรือแผนภาพความคิดพัฒนาความสามารถการอ่าน

นำความรู้ความคิดจากการอ่านไปใช้แก้ปัญหา ตัดสินใจคาดการและใช้การอ่านเป็นเครื่องมือการพัฒนาตน การตรวจสอบความรู้และค้นคว้าเพิ่มเติม

3. สามารถอ่านในใจและอ่านออกเสียงบทร้อยแก้วและบทร้อยกรองได้คล่อง

และรวดเร็วถูกต้องตามลักษณะคำประพันธ์และอักขรวิธี และจำบทร้อยกรองที่มีคุณค่าทางความคิด

และความงดงามทางภาษา สามารถอธิบายความหมายและคุณค่า นำไปใช้อ้างอิง เลือกอ่านหนังสือ

และสื่อสารสนเทศ ทั้งสื่อสิ่งพิมพ์และสื่ออิเล็กทรอนิกส์ตามจุดประสงค์อย่างกว้างขวาง มีมารยาทการอ่านและนิสัยรักการอ่าน

สรุปได้ว่า การอ่านจับใจความที่จะประสบผลสำเร็จนั้น นักเรียนต้องรู้จุดมุ่งหมายในการอ่านว่า

จะอ่านเพื่ออะไร หรืออ่านอะไร และประการสำคัญต้องพยายามจับใจความสำคัญของเรื่องให้ได้ รู้แนวคิด

ของเรื่องว่าเป็นอย่างไร และเพื่อบรรลุผลการอ่านครูผู้สอนควรเน้นย้ำจุดมุ่งหมายในการอ่านแก่ผู้เรียนด้วย

การวัดความเข้าใจการอ่านจับใจความ

การวัดความเข้าใจการอ่านจับใจความอาจทำได้หลายวิธี การที่ครูจะใช้วิธีใดขึ้นอยู่กับจุดมุ่งหมายในการวัดครั้งนั้น ๆ สายสุนี สกุลแก้ว (2534 :30–31) ได้กล่าวไว้ดังนี้ คือ

1. แบบสอบมาตรฐาน (Standardized test) ข้อสอบนี้นำไปให้นักเรียน ทำเพื่อเปรียบเทียบ

ความสามารถในการอ่านกับเกณฑ์ปกติ (Norm) แบบทดสอบนี้ประกอบด้วยข้อความเป็นตอน ๆ

หรือเรื่องสั้นๆ ให้นักเรียนอ่าน แล้วเลือกคำตอบ เรียงจากเรื่องง่ายไปหายาก จำกัดเวลา นักเรียน

จะได้รับคะแนนตามความสามารถของความเข้าใจในการอ่าน แบบสอบถาม คะแนนจะออกมาในรูปคะแนนดิบ (Raw Score) เปอร์เซ็นต์ไทล์หรือระดับ (Grade Equivalent)

1. แบบทดสอบชนิดอิงเกณฑ์ (Criterion–Referenced Tests) ลักษณะของแบบสอบถามนี้

คล้ายคลึงกับแบบแรก คือมีข้อความเป็นตอน ๆ หรือเรื่องสั้น ๆ ให้นักเรียนอ่านแล้วเลือกตอบ

แต่ไม่เปรียบเทียบความสามารถในการอ่านกับเกณฑ์ปกติ หรือกับนักเรียนกลุ่มอื่น ๆ คะแนนของนักเรียน

ขึ้นอยู่กับผลสัมฤทธิ์ทางการอ่าน เกณฑ์ที่ถือว่านักเรียนมีความสำเร็จจากการเรียนอ่านนั้น

อยู่ในระหว่างเกณฑ์ 80 – 90 เปอร์เซ็นต์

### **เอกสารที่เกี่ยวกับการสร้างแบบฝึก**

ความหมายของแบบฝึก

แบบฝึก หมายถึง แบบฝึกหัดหรือชุดการสอนที่เป็นแบบฝึกที่ใช้เป็นตัวอย่างปัญหา

หรือคำสั่งที่ตั้งขึ้นเพื่อให้นักเรียนฝึกตอบ (ราชบัณฑิตยสถาน. 2525 : 483)

วรรณ แก้วแพรก (2526 : 86) ได้กล่าวถึงแบบฝึกหัดเสริมทักษะว่า คือ แบบฝึกหัด

ที่ครูจัดให้แก่นักเรียน เพื่อให้นักเรียนมีทักษะเพิ่มขึ้นโดยการกระทำอย่างใดอย่างหนึ่งด้วยความสนใจ

และความพอใจหลังจากนักเรียนได้เรียนเรื่องนั้นมาบ้างแล้ว

ชัยยงค์ พรหมวงศ์ (2537 : 38) ให้ความหมายของแบบฝึกปฏิบัติว่า หมายถึง คู่มือนักเรียน

ที่นักเรียนต้องใช้ควบคู่ไปกับการเรียนการสอนจากชุดการสอนเป็นส่วนที่นักเรียนบันทึกสาระสำคัญ

และทำแบบฝึกหัดด้วย มีลักษณะคล้ายกับ “แบบฝึกหัด” แต่ครอบคลุมกิจกรรมที่ผู้เรียนพึงกระทำ

มากกว่าแบบฝึกหัด อาจกำหนดแยกเป็นแต่ละหน่วยเรียกว่า “ Worksheet ” หรือ “กระดาษคำตอบ”

ซึ่งผู้เรียนต้องถือติดตัวเวลาประกอบกิจกรรมต่าง ๆ หรืออาจรวมเป็นเล่ม เรียกว่า “Workbook”

โดยเย็บรวมเรียงตามลำดับตั้งแต่หน่วยที่ 1 ขึ้นไป แบบฝึกปฏิบัติเป็นสมบัติส่วนตัวของผู้เรียน

แต่ต้องเก็บไว้ที่ชุดการสอนเป็นตัวอย่าง 1 ชุด เสมอ

พจนานุกรม ฉบับราชบัณฑิตยสถาน (2542 : 641) แบบฝึกหัด หมายถึง น. แบบตัวอย่างปัญหาหรือคำสั่งที่ตั้งขึ้นเพื่อให้นักเรียนฝึกตอบเป็นต้น

# สื่อการเรียนรู้ การจัดการศึกษาตามหลักสูตรการศึกษาขั้นพื้นฐาน และหลักสูตรสถานศึกษา

# มุ่งส่งเสริมให้ผู้เรียนเรียนรู้ด้วยตนเอง เรียนรู้อย่างต่อเนื่องตลอดชีวิต และใช้เวลาอย่างสร้างสรรค์

# รวมทั้งมีความยืดหยุ่น สนองความต้องการของผู้เรียน ชุมชน สังคมและประเทศชาติ ผู้เรียนสามารถเรียนรู้

# ได้ทุกเวลาทุกสถานที่ และเรียนรู้ได้จากสื่อการเรียนรู้และแหล่งการเรียนรู้ทุกประเภท

# รวมทั้งจากเครือข่ายการเรียนรู้ต่าง ๆ ที่มีอยู่ในท้องถิ่น ชุมชนและแหล่งอื่น ๆ เน้นสื่อที่ผู้เรียน

# และผู้สอนใช้ศึกษาค้นคว้าหาความรู้ด้วยตนเอง ผู้เรียน ผู้สอนสามารถจัดทำและพัฒนาสื่อการเรียนรู้ขึ้นเองหรือนำสื่อต่าง ๆ ที่มีอยู่รอบตัว และในระบบสารสนเทศมาใช้ในการเรียนรู้โดยใช้วิจารณญาณ

# ในการเลือกใช้สื่อ และแหล่งความรู้ โดยเฉพาะหนังสือเรียน ควรมีเนื้อหาสาระครอบคลุมตลอดช่วงชั้น

# สื่อสิ่งพิมพ์ควรจัดให้มีอย่างเพียงพอ ทั้งนี้ควรให้ผู้เรียนสามารถยืมได้จากศูนย์สื่อ หรือห้องสมุด

# ของสถานศึกษา

ลักษณะของสื่อการเรียนรู้ที่จะนำมาใช้ในการจัดการเรียนรู้ ควรมีความหลากหลายทั้งสื่อธรรมชาติ สื่อสิ่งพิมพ์ สื่อเทคโนโลยี และสื่ออื่น ๆ ซึ่งช่วยส่งเสริมให้การเรียนรู้เป็นไปอย่างมีคุณค่า น่าสนใจ ชวนคิด ชวนติดตาม เข้าใจได้ง่าย และรวดเร็วขึ้น รวมทั้งกระตุ้นให้ผู้เรียนรู้จักวิธีการแสวงหาความรู้ เกิดการเรียนรู้อย่างกว้างขวาง ลึกซึ้งและต่อเนื่องตลอดเวลาเพื่อให้การใช้สื่อการเรียนรู้เป็นไปตามแนวการจัดการเรียนรู้ และพัฒนาผู้เรียนให้เกิดการเรียนรู้อย่างแท้จริง สถานศึกษา หน่วยงานที่เกี่ยวข้อง และผู้ที่มีหน้าที่

จัดการศึกษาขั้นพื้นฐานควรดำเนินการดังนี้

1. จัดทำและจัดหาสิ่งที่มีอยู่ในท้องถิ่นมาประยุกต์ใช้เป็นสื่อการเรียนรู้

2. ศึกษา ค้นคว้า วิจัย เพื่อพัฒนาสื่อการเรียนรู้ให้สอดคล้องกับกระบวนการเรียนรู้

ของผู้เรียน

1. จัดทำและจัดหาสื่อการเรียนรู้ สำหรับการศึกษาค้นคว้าของผู้เรียน

และสำหรับเสริมความรู้ของผู้สอน

1. ศึกษาวิธีการเลือกและการใช้สื่อการเรียนรู้อย่างมีประสิทธิภาพ เหมาะสมหลากหลาย

และสอดคล้องกับวิธีการเรียนรู้ ธรรมชาติของสาระการเรียนรู้ และความแตกต่างระหว่างบุคคลของผู้เรียนรู้

1. ศึกษาวิธีการวิเคราะห์และประเมินคุณภาพมาตรฐานสื่อการเรียนรู้ที่จัดทำขึ้นเอง

และที่เลือกนำมาใช้ประกอบการเรียนรู้ โดยมีการวิเคราะห์และประเมินสื่อการเรียนรู้ที่ใช้อยู่นั้น

อย่างสม่ำเสมอ

1. จัดหาหรือจัดให้มีแหล่งการเรียนรู้ ศูนย์สื่อการเรียนรู้ที่มีประสิทธิภาพในสถานศึกษา

และในชุมชน เพื่อการศึกษาค้นคว้าแลกเปลี่ยนประสบการณ์การเรียนรู้ และพัฒนาสื่อการเรียนรู้

1. จัดให้มีเครือข่ายการเรียนรู้ เพื่อเชื่อมโยงและแลกเปลี่ยนการเรียนรู้ระหว่างสถานศึกษา

ท้องถิ่น ชุมชน และสังคมอื่น

1. จัดให้มีการกำกับ ติดตาม และประเมินผลการดำเนินงานเกี่ยวกับสื่อ

และการใช้สื่อการเรียนรู้เป็นระยะ

จากเอกสารต่าง ๆ สรุปได้ว่า แบบฝึกหมายถึง สื่อการเรียนประเภทหนึ่งที่ครูจัดให้แก่นักเรียน เพื่อให้เกิดความรู้ ความเข้าใจ และทักษะเพิ่มมากขึ้น

ความสำคัญของแบบฝึกทักษะการอ่านภาษาไทย

ในการฝึกทักษะการอ่านภาษาไทยจำเป็นต้องอาศัยแบบฝึกเพื่อทบทวนความเข้าใจในเรื่อง

ที่นักเรียนเรียนมาแล้ว ครูผู้สอนส่วนใหญ่ใช้แบบฝึกหัดที่มีอยู่ในหนังสือแบบเรียนให้นักเรียนทำแบบฝึกหัดหลังจากที่เรียนจบบทนั้น ๆ แล้ว แต่เนื่องจากหนังสือแบบเรียนให้นักเรียนทำแบบฝึกหัด

หรือมีก็แต่เพียงเล็กน้อย ครูผู้สอนจำเป็นอย่างยิ่งที่จะต้องสร้างหรือจัดทำแบบฝึกให้เหมาะสมกับเนื้อเรื่อง

ที่สอนไป เพื่อให้นักเรียนเกิดทักษะและเกิดความรู้ความเข้าใจมากขึ้น โดยอาศัยเนื้อหาในแบบเรียน

เป็นหลัก

จะเห็นได้ว่าแบบฝึกหัดมีความสัมพันธ์กับหนังสือเรียนโดยตรง และเนื่องจากนักเรียนแต่ละคน

แต่ละกลุ่มมีพื้นฐานความรู้ความสนใจที่แตกต่างกัน ครูผู้สอนควรคำนึงถึงวิธีสอนการเตรียมบทเรียน

และการเลือกแบบฝึกหัดประกอบตามความแตกต่างระหว่างบุคคล นอกเหนือจากที่มีในบทเรียนแล้ว

ให้การสอนประสบผลสำเร็จ

ศศิธร วิสุทธิแพทย์ (2517 : 63) ได้แสดงความคิดเห็นเกี่ยวกับความสำคัญของแบบฝึกว่า สิ่งหนึ่งที่จะช่วยให้การสอนของครูประสบผลสำเร็จได้ก็คือ แบบฝึกเพราะการใช้แบบฝึกครอบคลุมเนื้อหาทั้งหมด จะช่วยทุ่นเวลาในการสอน กฎเกณฑ์การยกตัวอย่าง ทั้งยังเป็นการวัดผลการเรียนการสอน

ในแต่ละเรื่องด้วย

รัชนี ศรีไพรวรรณ (2527 : 12) กล่าวถึงประโยชน์แบบฝึกทักษะไว้ดังนี้

1. ทำให้นักเรียนเข้าใจบทเรียนได้มากขึ้น
2. ให้ครูทราบความเข้าใจของนักเรียนที่มีต่อการเรียน
3. ช่วยให้ครูสามารถปรับปรุงเนื้อหาวิธีสอน และกิจกรรมในแต่ละบทเรียน
4. ช่วยเด็กให้เรียนได้ดีตามความสามารถของเด็ก
5. ฝึกให้เด็กมีความเชื่อมั่นและสามารถประเมินผลงานของตนเองได้
6. ฝึกให้เด็กทำงานตามลำดับโดยมีคามรับผิดชอบในงานที่ได้รับมอบหมาย

อดุล ภูปลื้ม (2539 : 24 –25) ได้กล่าวถึงประโยชน์ของแบบฝึกไว้ดังนี้

1. ช่วยให้ผู้เรียนเข้าใจบทเรียนได้ดีขึ้น
2. ช่วยให้ผู้เรียนจำเนื้อหาของบทเรียน และคำศัพท์ต่าง ๆ ได้คงทน
3. ทำให้เกิดความสนุกสนาน
4. ทำให้นักเรียนทราบความก้าวหน้าของตนเอง
5. สามารถนำแบบฝึกมาทบทวนความบกพร่องของนักเรียน
6. ทำให้ครูผู้สอนทราบความบกพร่องของนักเรียน
7. ทำให้ประหยัดเวลา
8. ทำให้นักเรียนสามารถนำภาษาไปใช้สื่อสารได้อย่างมีประสิทธิภาพ

จะเห็นได้ว่าแบบฝึกมีความจำเป็นต่อการจัดกิจกรรมการเรียนการสอน ดังนั้นจึงถือได้ว่าแบบฝึกเป็นสื่อและอุปกรณ์อย่างหนึ่งและการจัดกิจกรรมการเรียนการสอนที่ครูสามารถนำไปประกอบ

การเรียนการสอนได้เป็นอย่างดี แบบฝึกหัดจึงมีความสัมพันธ์กับวิธีสอน

เนื่องจากแบบฝึกทักษะมีความสำคัญดังกล่าวมาแล้ว จึงเป็นความจำเป็นอย่างยิ่งที่ครูจะต้อง

ศึกษาหาความรู้ในการสร้างแบบฝึกหัดที่จะฝึกทักษะให้กับนักเรียน ครูจะต้องสร้างแบบฝึก

ให้มีประสิทธิภาพมากที่สุด เพื่อที่นักเรียนจะได้ประโยชน์มากที่สุด

การสร้างแบบฝึก

การสร้างชุดฝึกหรือแบบฝึกสำหรับวิชาต่าง ๆ ย่อมไม่เหมือนกัน ขึ้นอยู่กับระดับชั้นและเนื้อหา อย่างไรก็ตามการสร้างชุดฝึกหรือแบบฝึกมีวิธีการพอสรุปได้ ดังนี้ (ชัยยงค์ พรหมวงค์. 2537:490)

1. ควรมีคำชี้แจงการใช้ ที่มีการกำหนดทิศทางไว้เด่นชัด เช่น เมื่อให้ผู้เรียน

อ่านข้อความใดข้อความหนึ่งแล้วก็จะเขียนว่า “โปรดอ่านเรื่อง …หน้า…” หรือ “พลิกไปหน้า … เรื่อง … ”

1. ควรมีตารางการปฏิบัติเพื่อให้นักเรียนวางแผนได้เอง ซึ่งเรียกว่า “ ใบแนะทาง ”

หรือ “ Guidessheet ” ไม่ว่าจะเป็นแบบแผ่น หรือเป็นเล่มควรมี “ แผนการสอน ” โดยสังเขป ไว้ด้วย

โดยเฉพาะมโนมติ วัตถุประสงค์ กิจกรรมการเรียน สื่อการสอนและประเมินผลเพื่อให้ผู้เรียน

ได้ทราบทิศทางเป้าหมายและบทบาทของตนเอง

1. ในกรณีที่มีกิจกรรมให้นักเรียนตอบ เติมคำ เขียนภาพ ฯลฯ ก็ต้องเตรียมเนื้อหา

ไว้ในแบบฝึกที่ตรงกัน โดยใช้หมายเลข และรหัสไว้เด่นชัดพอที่ผู้เรียนจะตอบได้ตรงตามที่ครูกำหนดไว้

และควรมีเฉลยไว้ให้แต่ไม่เด่นชัดจนเกินไป เพื่อป้องกันการดูเฉลยก่อนทำกิจกรรม การมีเฉลยไว้

จะช่วยแบ่งเบาภาระของครู เพราะนักเรียนช่วยกันตรวจเอง และส่งเสริมการเรียนรายบุคคลได้ด้วย

เฉลยอาจอยู่ในแบบฝึกปฏิบัติหรือแยกต่างหาก

1. ควรออกแบบให้สะดุดตา น่าอ่าน ใช้ภาษาที่เป็นกันเอง และมีการ์ตูนประกอบเนื้อหา
2. เนื้อหาในชุดฝึก ในส่วนที่เกี่ยวกับหัวเรื่องต่าง ๆ ควรให้ตรงกับเนื้อหาที่ครูกำหนด

แบบฝึกปฏิบัติไม่มีรูปแบบที่ตายตัว ขึ้นอยู่กับจิตนาการของผู้เรียน หากเป็น “ กระดาษคำตอบ ”

ก็ไม่มีอะไรสลับซับซ้อนและอาจไม่มีแผนการสอนไว้ถ้าผู้เรียนยังอยู่ระดับต่ำเกิน เช่น

ชั้นประถมศึกษาปีที่ 1 – 4 เป็นต้น

ขั้นตอนการสร้างแบบฝึกทักษะ

การจัดการศึกษาตามหลักสูตรการศึกษาขั้นพื้นฐาน พ.ศ. 2544ลักษณะของสื่อการเรียนรู้

ที่จะนำมาใช้ในการจัดการเรียนรู้ ควรมีความหลากหลายทั้งสื่อธรรมชาติ สื่อสิ่งพิมพ์ สื่อเทคโนโลยี

และสื่ออื่น ๆ ซึ่งช่วยส่งเสริมให้การเรียนรู้

1. จัดทำและจัดหาสิ่งที่มีอยู่ในท้องถิ่นมาประยุกต์ใช้เป็นสื่อการเรียนรู้

2. ศึกษา ค้นคว้า วิจัย เพื่อพัฒนาสื่อสารการสื่อการเรียนรู้ให้สอดคล้อง

กับกระบวนการเรียนรู้ของผู้เรียน

3. จัดทำและจัดหาสื่อการเรียนรู้ สำหรับการศึกษาค้นคว้าของผู้เรียน

และสำหรับเสริมความรู้ของผู้สอน

4. ศึกษาวิธีการเลือกและการใช้สื่อการเรียนรู้อย่างมีประสิทธิภาพ เหมาะสมหลากหลายและสอดคล้องกับวิธีการเรียนรู้ ธรรมชาติของสาระการเรียนรู้ และความแตกต่างระหว่างบุคคลของผู้เรียนรู้

5. ศึกษาวิธีการวิเคราะห์และประเมินคุณภาพมาตรฐานสื่อการเรียนรู้ที่จัดทำขึ้นเอง

และที่เลือกนำมาใช้ประกอบการเรียนรู้ โดยมีการวิเคราะห์และประเมินสื่อการเรียนรู้อยู่อย่างสม่ำเสมอ

6. จัดหาหรือจัดให้มีแหล่งการเรียนรู้ ศูนย์สื่อการเรียนรู้ที่มีประสิทธิภาพในสถานศึกษาและในชุมชน เพื่อการศึกษาค้นคว้าแลกเปลี่ยนประสบการณ์การเรียนรู้ และพัฒนาสื่อการเรียนรู้

7. จัดให้มีเครือข่ายการเรียนรู้ เพื่อเชื่อมโยงและแลกเปลี่ยนการเรียนรู้ระหว่างสถานศึกษา ท้องถิ่น ชุมชน และสังคมอื่น

8. จัดให้มีการกำกับ ติดตาม และประเมินผลการดำเนินงานเกี่ยวกับสื่อ

และการใช้สื่อการเรียนรู้เป็นระยะ

ประโยชน์ของแบบฝึกเสริมทักษะ

รัชนี ศรีไพรวรรณ (2527 : 416) กล่าวถึงประโยชน์ของแบบฝึกเสริมทักษะ ดังนี้

1. ทำให้นักเรียนเข้าใจบทเรียนยิ่งขึ้น
2. ทำให้ครูทราบความเข้าใจนักเรียนที่มีต่อการเรียนอันเป็นแนวทางในการปรับปรุง

การเรียนการสอนต่อไป ตลอดจนสามารถช่วยให้นักเรียนเรียนได้ดีที่สุดตามความสามารถของเขาด้วย

1. ฝึกให้นักเรียนมีความเชื่อมั่น และสามารถประเมินผลงานที่ได้รับมอบหมาย
2. ฝึกให้นักเรียนได้ทำงานตามลำพัง โดยมีความรับผิดชอบต่องานที่ได้รับมอบหมาย

จากประโยชน์แบบฝึกหัดข้างต้น สรุปได้ว่า แบบฝึกทักษะมีความสำคัญ และจำเป็นต่อการเรียนอย่างมาก เพราะช่วยให้ผู้เรียนทราบความก้าวหน้า สามารถทบทวนเนื้อหาได้ด้วยตนเอง

และสามารถนำข้อบกพร่องมาปรับปรุงแก้ไขในการเรียนได้

ลักษณะของแบบฝึกที่ดี

ศศิธร วิสุทธิแพทย์ (2517 : 72) ได้ทำการทดลองและรวบรวมลักษณะแบบฝึกที่ดีไว้ดังนี้

1. ใช้หลักจิตวิทยา
2. สำนวนภาษาไทย
3. ให้ความหมายต่อชีวิต
4. คิดได้เร็วและสนุก
5. ปลุกความสนใจ
6. เหมาะกับวัยและความสมารถ
7. อาจศึกษาด้วยตนเองได้

สมชัย ไชยกุล (2526 : 14 – 15) ได้สรุปลักษณะที่ดีของแบบฝึกด้านภาษาไว้ดังนี้

1. แบบฝึกควรสร้างขึ้นเพื่อฝึกสิ่งที่จะสอน มิใช่ทดสอบว่านักเรียนเรียนรู้อะไร
2. แบบฝึกหนึ่ง ๆ ควรจะเกี่ยวกับโครงสร้างเฉพาะของสิ่งที่จะสอนเรื่องอย่างเดียว

สิ่งสำคัญที่จะฝึกควรเป็นสิ่งที่นักเรียนพบเห็นอยู่แล้ว เช่น จากบทสนทนาการอ่าน หรือการพูดคุย

1. ข้อความที่นำมาฝึกในแต่ละแบบฝึกควรสั้น เพื่อไม่ให้นักเรียนเกิดความยุ่งยาก
2. แต่ละแบบควรออกเสียงให้มากที่สุด จะเป็นการสร้างนิสัยการอ่านออกเสียงได้ดี
3. แบบฝึกควรเป็นที่กระตุ้นให้เกิดการตอบสนองที่พึงปรารถนาเท่านั้น
4. ในแบบฝึกที่เกี่ยวกับโครงสร้างของภาษา ไม่ควรใช้คำศัพท์มากนัก
5. แบบฝึกควรเป็นแบบออกเสียง จนกว่านักเรียนจะอ่านออกได้ถูกต้องแล้ว

จึงให้ทำแบบฝึกหัดอ่านหรือเขียน แต่ต้องฝึกอ่านออกเสียง

1. สิ่งที่ควรมองข้ามไปก็คือ การฝึกอ่านออกเสียงโดยใช้คำสัมผัสและร้อยกรอง

แต่จะต้องเลือกศัพท์ เนื้อหา และโครงสร้างที่เหมาะสมกับระดับของนักเรียน และในการฝึกนั้น

อาจทำเป็นกลุ่มหรือรายบุคคลหลาย ๆ ครั้ง

เอมเมอรัล (Emeral. 1964 : 133 – 135) ได้เสนอแนะเกี่ยวกับแบบฝึกไว้ว่าแบบฝึกที่ดีนั้น

ควรจะมีรูปภาพให้ให้นักเรียนได้เรียนรู้ศัพท์ พร้อมกับความหมายของคำนั้น

การฝึกหัด (Practice) คือการที่ให้ผู้เรียนได้ทำอะไรซ้ำ ๆ เพื่อช่วยสร้างความรู้ความเข้าใจที่แม่นยำ การอ่านเป็นวิชาทักษะจึงต้องมีการฝึกฝนบ่อย ๆ เพื่อช่วยให้มีทักษะทางการอ่านเพิ่มขึ้น ดังนั้นอุปกรณ์

ที่จะช่วยในการฝึกทักษะการอ่านให้ได้ผลนั้นได้แก่แบบฝึกทักษะ เพราะนอกจากจะช่วยเร้าให้ผู้ฝึก

เกิดความสนใจในการอ่านแล้วสามารถที่จะพัฒนาทักษะการอ่านด้านต่าง ๆ เช่น การอ่านจับใจความ

ความคิดเชิงวิจารณ์ ความคิดสร้างสรรค์ได้อย่างชัดเจน นักเรียนสามารถตรวจสอบคำตอบที่ถูกต้อง

ได้ด้วยตนเอง

### **งานวิจัยที่เกี่ยวข้อง**

นิรันดร สุขปรีดี (2530 : 76) ได้ศึกษาอุตราความเร็วและความเข้าใจในการอ่านของนักเรียน

ชั้นประถมศึกษาปีที่ 4 ผลการวิจัยพบว่า ความเข้าใจในการอ่านของนักเรียนชั้นประถมศึกษาปีที่ 4

เฉลี่ย 53.33 นักเรียนมีความเข้าใจสูงได้คะแนนเฉลี่ยคิดเป็นร้อยละ 90

พูนศรี อิ่มประไพ (2530 : 76) ได้สร้างแบบฝึกซ่อมเสริมในการอ่านออกเสียง นักเรียน

ชั้นประถมศึกษาปีที่ 3 โรงเรียนแจ่มจันทร์ กรุงเทพมหานคร ผลการวิจัยพบว่า ผลสัมฤทธิ์

ทางการอ่านออกเสียงของนักเรียนก่อนเรียนและหลังเรียนซ่อมเสริมการอ่านออกเสียง สามารถแก้ปัญหานักเรียนที่มีข้อบกพร่องในการอ่านออกเสียงได้

เสาวณี คลองน้อย (2530 : 67) ได้ศึกษาเกี่ยวกับการเปรียบเทียบผลการฝึกความเข้าใจในการอ่าน ของนักเรียนชั้นประถมศึกษาปีที่ 4 ในจังหวัดชลบุรี โดยใช้แบบฝึกหัดกับการเขียนสรุปความ

ผลการศึกษาค้นคว้า พบว่า นักเรียนที่ได้รับการฝึกความเข้าใจในการอ่าน โดยใช้แบบฝึกหัด

ฝึกความเข้าใจในการอ่านก่อนและหลังการทดลองแตกต่างกันอย่างมีนัยสำคัญทางสถิติที่ระดับ .01

สายสุนี สกุลแก้ว (2534 : 64) ได้สร้างชุดฝึกทักษะการอ่านภาษาไทยเพื่อจับใจความของนักเรียน

ชั้นประถมศึกษาปีที่ 6 ผลการวิจัยพบว่า ผลสัมฤทธิ์ทางการอ่านจับใจความของนักเรียน จากการทำข้อสอบหลังทำแบบฝึกหัดมากกว่าก่อนทำแบบฝึกหัดอย่างมีนัยสำคัญทางสถิติที่ระดับ .05

เอมอร พิพัฒนสุข (2534 : 61) ได้สร้างแบบฝึกพัฒนาการอ่านออกเสียง ฉ ช, ซ ศ ษ ส สำหรับนักเรียนพูดภาษาท้องถิ่นญ้อ ในระดับใช้ประถมศึกษาปีที่ 2 โรงเรียนนาผักหม กิ่งอำเภอโพนสวรรค์ จังหวัดนครพนม ปรากฏว่า ผลสัมฤทธิ์ของคะแนนในการอ่านออกเสียง ฉ ช ซ ศ ษ ส ระหว่างการทดสอบก่อนเรียนและหลังเรียนของนักเรียนกลุ่มทดลอง แตกต่างกันอย่างมีนัยสำคัญทางสถิติที่ระดับ .05

ยุพาภรณ์ ชาวเชียงขวาง (2535 : 65) ได้ศึกษาเปรียบเทียบผลสัมฤทธิ์การเขียนเรียงความ

โดยใช้แบบฝึกทักษะการเขียนเรียงความกับการสอนปกติ ชั้นประถมศึกษาปีที่ 6

โรงเรียนชุมชนบ้านเชียงบาน อำเภอเชียงคำ จังหวัดพะเยา ผลการทดลองพบว่า

แบบฝึกทักษะการเขียนเรียงความมีประสิทธิภาพ 80.11/86.43 ความสามารถในการเขียนเรียงความ

ของนักเรียนที่ใช้แบบฝึกกับการสอนปกติแตกต่างกัน อย่างมีนัยสำคัญทางสถิติที่ระดับ .01

สุจริต เพียรชอบ (2536 : 38) ได้สร้างแบบฝึกเสริมทักษะทางการฟังภาษาไทยสำหรับ

ชั้นประถมศึกษาปีที่ 5 พบว่า ผลสัมฤทธิ์ทางการฟังวิชาภาษาไทยของนักเรียนที่เรียน

โดยใช้แบบฝึกเสริมทักษะทางการฟังวิชาภาษาไทยสูงกว่าผลสมัฤทธิ์ทางการฟังของนักเรียนที่เรียน

โดยไม่ใช้แบบฝึก ค่าคะแนนของกลุ่มทดลองและกลุ่มควบคุมแตกต่างกันอย่างมีนัยสำคัญที่ระดับ .05

อรรถ พลายระหาร (2536 : 74) ได้ศึกษาผลการสอนอ่านโดยวิธีธรรมชาติที่มีต่อความเข้าใจ

ในการอ่านภาษาไทย ของนักเรียนชั้นประถมศึกษาปีที่ 6 ที่พูดสองภาษา ผลการศึกษาค้นคว้า พบว่า

นักเรียนที่ได้รับการสอนอ่านโดยวิธีธรรมชาติ และได้รับการสอนอ่านตามคู่มือครูของกระทรวงศึกษาธิการ

มีผลสัมฤทธิ์ทางการอ่านสูงกว่านักเรียนที่เรียนโดยใช้การสอนแบบชี้แนะ มีความเข้าใจในการอ่าน

สูงกว่านักเรียนที่เรียนโดยใช้การสอนตามปกติ อย่างมีนัยสำคัญทางสถิติที่ระดับ .01

ภูมิศรี จันทร์ดา (2538:82) ได้สร้างแบบฝึกเสริมทักษะกิจกรรมขั้นตอนที่ 5 ที่มีประสิทธิภาพ

เรื่องฟักทองของนิด ประกอบการสอนภาษาไทยแบบมุ่งประสบการณ์ภาษา ชั้นประถมศึกษาปีที่ 1

สังกัดสำนักงานการประถมศึกษาจังหวัดขอนแก่น ผลการทดลองพบว่า แบบฝึกเสริมทักษะ

มีประสิทธิภาพ 85.76/87.22 ซึ่งสูงกว่าเกณฑ์มาตรฐาน 80/80 และมีคะแนนผลสัมฤทธิ์หลังเรียน

ด้วยแบบฝึกเสริมทักษะมีคะแนนสูงกว่าก่อนเรียนอย่างมีนัยสำคัญทางสถิติที่ระดับ .01

จากผลการวิจัยที่เกี่ยวกับการอ่านที่กล่าวมาแล้ว ทำให้ทราบว่า ความสามารถในการอ่านของนักเรียน เกิดจากวิธีสอนของครูเป็นองค์ประกอบที่สำคัญ แต่ครูยังขาดอุปกรณ์ที่เป็นแบบฝึกทักษะ

ที่มีเนื้อหาตรงกับความสนใจของนักเรียน ในการวิจัยครั้งนี้ผู้วิจัยมุ่งที่จะสร้างแบบฝึก

สำหรับใช้ประกอบการสอนให้นักเรียนได้ฝึกการอ่านจับใจความ เพื่อช่วยพัฒนาความสามารถ

ในการอ่านจับใจความ ของนักเรียน